Byrådet - 30-10-2019 | Syddjurs Kommune\nByrådet 30-10-2019 16:00 Referat Samlet dokument\nPunkt 418 Spørgetid 30/10-2019\nBeslutning i Byrådet den 30-10-2019\nVinni Kjærgaard Jørgensen, Søby, stillede spørgsmål vedrørende specialbørn.\nHanne Møller Jensen, Knebel, stillede spørgsmål vedrørende fliser i Lyngparken, øremærkede penge og Rønde Bibliotek. Der sendes skriftligt svar.\nOle Kragelund, Rønde, stillede spørgsmål vedrørende skolebesparelser. Der sendes skriftligt svar.\nTine Grynnerup, formand for skolebestyrelsen Hornslet Skole, stillede spørgsmål vedrørende tildelingsmodellen. Der svares under budgetbehandlingen.\nInge Nielsen, formand for Centerrådet ved Solbakken, Ebeltoft, stillede spørgsmål vedrørende nedlæggelse af centerråd. Der svares under budgetbehandlingen.\nPunkt 419 Budget 2020 - 2. behandling\nBilag 1 - Pressemeddelelse Budgetforlig 2020.pdf.pdf\nBilag 2 - Budgetforlig med underskrifter budget 2020 - PDF.pdf\nBilag 4 - Bevillingoversigt 2020 inklusive alle ændringsforslag.pdf\nBilag 3 - Budget 2020 - Bevillingsændringer per 28.10.2019.pdf\nByrådets 2. behandling af budget 2020 og overslagsårene 2021 til 2023. Der tages stilling til indkomne ændringsforslag i forhold til byrådets 1. behandling af budgetforslaget på mødet den 9. oktober 2019.\nDer er den 24. oktober 2019 indgået en budgetaftale om ændringsforslag til byrådets 2. behandling.\nBudgetforslaget er udarbejdet med udgangspunkt i overslagsår 2020 i det vedtagne budget for 2019. Budgetgrundlaget er pris- og lønfremskrevet og korrigeret med KL´s skøn fra marts 2019. Dog er stigningen reduceret med på baggrund af en ny udmelding fra KL om et forventet lavere niveau for 2019 og 2020.\nBudgettet tager afsæt i et budgetoplæg i balance i henhold til Byrådets økonomiske politik og budgetstrategi. Budgetoplægget svarer til det oplæg, der indgår i budgetkataloget, som har været i høring fra den 27. september 2019. Der har været afholdt borgermøde med budgettet den 1. oktober 2019 og digitalt den 7. oktober 2019.\nDer er med budgettet taget bestik af de vejledende service- og anlægsrammer for Syddjurs Kommune, hvilket har været en ekstraordinær udfordring i dette budgetlægningsarbejde. Der er fortsat begrænset plads til at overføre forbrug og budget fra tidligere budgetår uden, at det påvirker kassebeholdningen. Det skærper kravene til budgetdisciplin.\nØkonomiaftalen for 2020 mellem regeringen og KL, på vegne af kommunerne, danner fundamentet for indtægtssiden i budgettet. Der er ekstraordinær usikkerhed om finansieringssiden i overslagsårene, da Regeringen har bebudet en tilskuds- og udligningsreform fra 2021.\nDer foreligger til 2. behandling følgende ændringsforslag:\nTeknisk administrativt ændringsforslag på baggrund af udmeldte tilskud og udligning samt udmøntning af reducerede skøn for pris- og lønudvikling.\nNetto, 1.000 kr.\nTeknisk administrativt ændringsforslag i alt\n(- ved forbrug af kassebeholdning)\nBudgetaftale for budget 2020 og budgetoverslagsårene 2021-2023. Forlig vedrørende budget 2020 og budgetoverslagsårene 2021-2023 er indgået mellem følgende partier i Byrådet: Socialdemokratiet, Venstre, Socialistisk Folkeparti, Dansk Folkeparti, Radikale Venstre, Konservative og Alternativet.\nTabel: Ændringsforslag til budgetforslag ved 1. behandling\nÆndringsforslag fra budgetaftalen i alt\nBudgetaftalen er beskrevet nærmere i vedlagte bilag.\nUnder driftsændringer er punkt 11-U-1 rettet således at ” Åben rådgivning i Børn, Unge og Familie nedlægges” er ændret til ” Åben rådgivning i Børn, Unge og Familie reduceres.”\nDe to ændringsforslag medfører tilsammen følgende påvirkning af kassebeholdningen:\nTeknisk administrativt ændringsforslag\nBudgetlægningen danner den økonomiske ramme for kommunens virksomhed i det kommende år.\nBudgetforslaget som det forelå ved 1. behandlingen:\nResultat: Skattefinansieret virksomhed\nLånefinansieret anlæg (90%)\nLån til almene- og plejeboliger\nResultat: Effekt på kassebeholdning\nTabellen er i 2020 eksklusive låneoptagelse og afdrag på byggekredit, der netto giver nul.\nDer er i forslaget forudsat valg af statsgaranti af skat, tilskud og udligning og dermed statens skøn for udviklingen i de skattepligtige indkomster i 2020, og statens skøn for befolkningstallet den 1. januar 2020 på 43.009.\nDer er i 2020 forudsat uændrede skatteprocenter i forhold til 2019 på 25,9 for kommunal indkomstskat, og 1,00 for kirkeskat samt uændret grundskyldspromille på 33,80.\nBudgetforslaget som det vil se ud med indarbejdning af ændringsforslag 1. teknisk administrative ændringsforslag, og ændringsforslag 2. budgetaftale for budget 2020 og budgetoverslagsårene 2021-2023:\nFinansforskydninger og forsyning\nØkonomiudvalgets forslag til årsbudget og flerårige budgetoverslag skal undergives to behandlinger i Byrådet med mindst tre ugers mellemrum. Byrådets 2. behandling af forslaget til årsbudget og flerårige budgetoverslag skal foretages senest den 15. oktober. I 2019 foretages 2. behandlingen af forslaget for 2020 dog senest den 5. november 2019.\nDer stemmes ikke om det samlede budgetforslag, men om ændringsforslag til budgettet, som det forelå ved 1. behandlingen. Når afstemningen om ændringsforslagene er afsluttet, er budgettet vedtaget.\nDirektionen indstiller, at der tages stilling til indkomne ændringsforslag\nTekniske administrative ændringer som beskrevet i bilag videresendt fra Økonomiudvalgets møde den 23. oktober 2019.\nBudgetaftale for budget 2020 og budgetoverslagsårene 2021-2023. Forlig vedrørende budget 2020 og budgetoverslagsårene 2021-2023 er indgået mellem følgende partier i Byrådet: Socialdemokratiet,Venstre, Socialistisk Folkeparti, Dansk Folkeparti, Radikale Venstre, Konservative og Alternativet.\nEnhedslisten har fremsendt følgende ændringsforslag:\nBesparelse tages ikke\nForlængelse af engangsreduktion på skoler tages ikke\nPengene følger eleven udgår\nEnhedslisten ønsker afstemning om Ø-1 og Ø-2 samlet og Ø-3 for sig selv:\nFor stemte: 1: Jesper Yde Knudsen (Ø)\nImod stemte: 26: Ole Bollesen (A), Claus Wistoft (V), Riber Hog Anthonsen (V), Else Marie Høgh (V), Christoffer Pedersen (V), Jørgen Ivar Brus Mikkelsen (V), Marianne Kirkegaard (V), Gunnar Sørensen (V), Torben Therkelsen (V), Laila Sortland (O), Per Dalgaard (O), Michael Mikkelsen (O), Jan Kjær Madsen (B), Tommy Bøgehøj (C), Michael Stegger Jensen (A), Jan Fischer (A), Ole S. Hansen (A), Michael Aakjær (A), Christian Haubuf (A), Niels Gyldenlund Mikkelsen (A), Anita Søholm (A), Kirstine Bille (F), Kim Lykke Jensen (F), Morten Siig Henriksen (F), Helle Røge (F) og Mette Foged (Å).\nØkonomiudvalget har fremsendt Tekniske administrative ændringsforslag som beskrevet i bilag videresendt fra Økonomiudvalgets møde den 23. oktober 2019.\nFor stemte: 26: Ole Bollesen (A), Claus Wistoft (V), Riber Hog Anthonsen (V), Else Marie Høgh (V), Christoffer Pedersen (V), Jørgen Ivar Brus Mikkelsen (V), Marianne Kirkegaard (V), Gunnar Sørensen (V), Torben Therkelsen (V), Laila Sortland (O), Per Dalgaard (O), Michael Mikkelsen (O), Jan Kjær Madsen (B), Tommy Bøgehøj (C), Michael Stegger Jensen (A), Jan Fischer (A), Ole S. Hansen (A), Michael Aakjær (A), Christian Haubuf (A), Niels Gyldenlund Mikkelsen (A), Anita Søholm (A), Kirstine Bille (F), Kim Lykke Jensen (F), Morten Siig Henriksen (F), Helle Røge (F) og Mette Foged (Å).\nImod stemte: 1: Jesper Yde Knudsen (Ø)\nDer er indgået Budgetaftale for budget 2020 og budgetoverslagsårene 2021-2023. Forlig vedrørende budget 2020 og budgetoverslagsårene 2021-2023 er indgået mellem følgende partier i Byrådet: Socialdemokratiet, Venstre, Socialistisk Folkeparti, Dansk Folkeparti, Radikale Venstre, Konservative og Alternativet. Budgetaftalen med ændringsforslag sættes til afstemning:\nPunkt 420 Lokalplan nummer 423 for område til boligformål ved Marienhoffvej i Ryomgård. Forslag\nBilag 1 - LP 423_udkast pol_beh18092019.pdf.pdf\nUdvalget for plan, udvikling og kultur besluttede på møde den 7. november 2018 at igangsætte en lokalplanproces. Administrationen har nu udarbejdet udkast til lokalplanforslag nummer 423, som er vedlagt dagsordenen som bilag.\nByrådet anmodes om at træffe beslutning om vedtagelse af lokalplanforslaget med henblik på fremlæggelse i en offentlig høring i otte uger.\nMelgaard Ejendomme ApS har indsendt ansøgning om lokalplanlægning for ejendommen Marienhoffvej 19b til otte tæt-lave rækkehuse. Melgaard Ejendomme Aps har ligeledes indsendt udstykningsønsker for Marienhoffvej 30 til åben-lave parcelhuse med mulighed for dobbelthuse.\nSyddjurs Kommune har desuden vurderet, at det vil være hensigtsmæssigt at inddrage et større område end de to ovenstående ejendomme med henblik på at overføre en række gårdbebyggelser fra landzone til byzone, samt justere lokalplanlægningen for et område omfattet af Lokalplan nummer 97 for boligområde ved P. Vejsgaardsvænget, som ejes af Syddjurs Kommune. I den forbindelse er grundejerne indenfor lokalplanens område blevet partshørt i perioden fra den 2. til den 16. august 2018.\nÈn af grundejerne har i den forbindelse udtrykt bekymring for ejendomsskatteforhold ved overførsel af landzoneejendom til byzone. Administrationen har på den baggrund kontaktet Skat om mulige konsekvenser. Per 1. oktober 2018 er der indført nye beregningsregler, og Vurderingsstyrelsen hos Skat kunne derfor ikke umiddelbart oplyse yderligere om de konkrete parametre for en vurdering. Dog oplyses generelt, at man som grundejer må forvente en mindre stigning i ejendomsskatten ved overførsel til byzone, hvis det dermed bliver nemmere at søge om udstykning af en ejendom.\nGrundejer af Marienhoffvej 25 har desuden udtrykt ønske om at udnytte en del af ejendommen op til fem tæt-lave rækkehuse. Administrationen har vurderet, at der maksimalt kan etableres op til to åben-lave parceller på denne del af ejendommen. Denne mulighed er således indarbejdet i lokalplanforslaget.\nLokalplanen har til formål at skabe mulighed for udstykning af dele af områderne til henholdsvis tæt-lav og åben-lav bebyggelse. Det er samtidig formålet at overføre landzonearealer til byzone. For området omkring den eksisterende gårdbebyggelse har lokalplanen også til formål at sikre mod yderligere udstykning omkring de ældre gårdbebyggelser med henvisning til kulturmiljøet.\nLokalplanens område er inddelt i fem delområder.\nDelområde I omfatter de eksisterende gårdbebyggelser. Delområdet indeholder mulighed for udstykning af to grunde til åben-lave parcelhuse nord for adgangsvejen til eksisterende bebyggelse til Marienhoffvej 25-27.\nDelområde II udlægges til åben-lave parcelhusgrunde med mulighed for at etablere dobbelthuse, når grundene er mindst 800 m2.\nDelområde III og IV udlægges til tæt-lav boligbebyggelse. Delområde III er disponeret omkring en øst-vest gående intern vej, hvor boligerne er placeret i to rækker. Den nordligste række kan opføres med bebyggelse i op til to etager, og den sydlige i en etage, for at tage højde for indbliksgener med videre til tæt-lave rækkehuse mod syd. Delområde IV er disponeret med en bebyggelse placeret langs med P. Vejsgaardsvænget.\nDisponeringen af delområderne III og IV tager blandt andet udgangspunkt i jordbundsforhold og eksisterende terræn, hvor en lavning skal udgøre et centralt placeret fælles opholdsareal. Opholdsarealet indgår i delområde IV, men kan udgøre skybrudsbassin ved overløb fra delområde III ved en ekstremregnhændelse, ligesom det vil skabe afstand og åbenhed mellem de tre rækkehusbebyggelser indenfor og op til lokalplanområdet. Lokalplanen sikrer desuden stigennemgang, der forbinder begge delområder til det overordnede stinet.\nDelområde V udlægges til vej- og stiarealer.\nIndenfor delområde I og II er der lagt vægt på, at ny bebyggelse opføres i traditionel byggestil med 1½ etage og symmetrisk sadeltag i tråd med eksisterende bebyggelser i lokalplanområdet.\nIndenfor delområderne III og IV er der derimod lagt vægt på en tættere bebyggelse, der kan opføres i et mere nutidigt formsprog med eksempelvis flade tage, der harmonerer med eksisterende tæt-lave bebyggelser umiddelbart øst for lokalplanområdet.\nI hele området fastlægges en maksimal bygningshøjde på 7,5 meter, ligesom ny bebyggelse skal udføres i teglsten, som skal fremstå i farver indenfor jordfarveskalaen eller materialets naturlige farve.\nBevaringsværdige bygninger og kulturmiljø indenfor delområde I\nI 2016 blev der udarbejdet en SAVE-registrering af bygningerne i området. Stuehuset på Marienhoffgården er vurderet med bevaringsværdien fire, ligesom to bygninger på ejendommen Marienhoffvej 27 er vurderet med bevaringsværdien fire. Tre øvrige bygninger indenfor lokalplanens område er vurderet med en bevaringsværdi på fem.\nKulturmiljøet i lokalplanens delområde I opleves som en enklave af gårdbebyggelser, som står i kontrast til de traditionelle parcelhusudstykninger og tæt-lave rækkehusbebyggelser i områderne omkring.\nAdministrationen har vurderet, at dette oprindelige kulturmiljø ikke længere kan aflæses alene udfra de bevaringsværdige bygningers arkitektur, men i højere grad af den matrikulære struktur, som underbygges med beplantning, hegn og bygningernes placering.\nLokalplanen har derfor til formål at bevare den matrikulære struktur indenfor delområde I.\nLokalplanen fastlægger herudover bestemmelser om, at bevaringsværdige bygninger med bevaringsværdi over fire ikke må nedrives uden Byrådets tilladelse, og at bygninger med bevaringsværdi fem skal søges løftet i SAVE-systemet ved at genskabe bygningernes oprindelige udtryk ved faginddeling, materialevalg og proportioner jf. lokalplanens §§ 8.1-8.5.\nI henhold til ”Lov om miljøvurdering af planer og programmer” skal der gennemføres en miljøvurdering, hvis en lokalplan antages at få væsentlig indvirkning på miljøet. Der er truffet afgørelse om, at der i nærværende tilfælde ikke skal gennemføres en miljøvurdering. Afgørelsen vedlægges inden Byrådsmødet.\nVed vedtagelse af planforslaget skal det fremlægges i offentlig høring i otte uger og Administrationen anbefaler, at der tages stilling til afholdelse af offentligt møde i forbindelse med lokalplanforslagets offentliggørelse samt fastlæggelse af dato for et eventuelt møde. Forslag til mødedato fremgår af indstillingen.\nindstille til Økonomiudvalget og Byrådet, at Lokalplan nummer 423 vedtages som forslag\nindstille til Økonomiudvalget og Byrådet, at planforslaget fremlægges i otte ugers offentlig høring\ntage stilling til afholdelse af et offentligt møde med følgende forslag til tidspunkt onsdag den 20. november 2019 kl. 17.00.\nBeslutning i Udvalget for plan, udvikling og kultur (PUK) den 02-10-2019\nUdvalget for plan, udvikling og kultur indstiller til Økonomiudvalget og Byrådet, at\nLokalplan nummer 423 vedtages som forslag.\nplanforslaget fremlægges i otte ugers offentlig høring.\nUdvalget for plan, udvikling og kultur godkender, at der afholdes offentligt møde vedrørende Lokalplan nummer 423 onsdag den 20. november 2019 kl. 17.00.\nBeslutning i Økonomiudvalget (ØK) den 23-10-2019\nLokalplan nummer 423 vedtages som forslag\nplanforslaget fremlægges i otte ugers offentlig høring\nLokalplan nummer 423 vedtages som forslag,\nPunkt 421 Ophævelse af Lokalplan 173 for et område til golfbane ved Ebeltoft (Øer) Maritime Ferieby. Endelig behandling\nBilag 1 - Ophævelse af LP173_Forslag og høringsbrev.pdf.pdf\nBilag 2 - Screeningsafgørelse, ophævelse af LP173 - Screeningsafgørelse.pdf.pdf\nBilag 3 - Kopi af dagsordenspunkt fra Byrådets møde pr. 26.08.10.pdf\nBilag 4 - Lokalplan nr. 173.pdf\nSyddjurs Kommune har i maj 2019 igangsat en procedure for ophævelse af Lokalplan nummer 173 herunder en høring af de berørte lodsejere med videre. Økonomiudvalget og Byrådet skal tage stilling til ophævelse af Lokalplan nummer 173.\nPlanloven om ophævelse af lokalplaner herunder procedure\nPlanloven giver mulighed for, at lokalplaner kan ophæves uden, at der udarbejdes en ny lokalplan.\nDet kan blandt andet, som i nærværende tilfælde, ske for lokalplaner i landzone, når området forbliver i landzone og en planlægning for området ikke længere findes nødvendig.\nI henhold til planloven kan en beslutning om at ophæve en lokalplan i landzone først ske efter høring af de berørte ejere med en frist på mindst fire uger.\nLokalplan nummer 173 og begrundelse for ophævelsen\nLokalplan nummer 173 fra 1992 omfatter et areal på cirka 94 hektar, der giver mulighed for at etablere en golfbane nord for Ebeltoft (Øer) Maritime Ferieby.\nDer har imidlertid ikke vist sig ønske om at anlægge golfbanen og behovet for udøvelse af sporten er i dag dækket af andre golfbaner. Byrådet har derfor vurderet, at planlægningen er uaktuel og derfor ikke længere nødvendig. Byrådet har tilkendegivet dette med udtagelsen af rammeområdet i kommuneplanen.\nBetydning af ophævelsen af lokalplanen\nMed ophævelsen af lokalplanen er det ikke længere muligt at etablere golfbane på arealet.\nOmrådets fremtidige udnyttelse vil herefter ske efter planlovens bestemmelser for byggeri og anlæg i landzone. Her kan der primært etableres byggeri og anlæg til jordbrugserhverv. Øvrigt byggeri og anlæg kan kun i ganske begrænset omfang ske med en landzonetilladelse efter planlovens bestemmelser.\nDa området i forvejen er i landzone, sker der ingen tilbageførsel af areal til landzone med beslutningen om ophævelse af lokalplanen.\nOphævelse af en lokalplan er omfattet af ”Lov om miljøvurdering af planer og programmer og konkrete projekter”. Der er gennemført en miljøscreening af forslag om ophævelse af Lokalplan nummer 173, og det er vurderet, at ovennævnte planforslag ikke kræver yderligere miljøvurdering.\nAfgørelsen om miljøvurdering er annonceret på Syddjurs Kommunes hjemmeside samtidig med høringen om forslag til ophævelse af Lokalplan nummer 173.\nPå baggrund af ovenstående har Administrationen sendt beslutningen om at ophæve Lokalplan nummer 173 i høring hos ejerne af ejendomme inden for lokalplan 173’s område i perioden fra 6. august 2019 til den 3. september 2019. Forslag til ophævelsen af Lokalplan nummer 173 er samtidig annonceret på Syddjurs Kommunes hjemmeside og på plandata.dk (det digitale register for fysisk planlægning i Danmark).\nDer er ikke indkommet indsigelser imod ophævelsen i høringsperioden.\nDirektøren indstiller til Udvalget for plan, udvikling og kultur, Økonomiudvalget og Byrådet, at Lokalplan nummer 173 ophæves.\nUdvalget for plan, udvikling og kultur indstiller til Økonomiudvalget og Byrådet, at Lokalplan nummer 173 ophæves.\nØkonomiudvalget indstiller til Byrådet, at Lokalplan nummer 173 ophæves.\nByrådet godkender, at Lokalplan nummer 173 ophæves.\nPunkt 422 Boligselskabet af 2014, helhedsplan for afdeling 6, skema A\nKuben Management A/S har på vegne af Boligselskabet af 2014 fremsendt ansøgning om godkendelse af skema A for en helhedsplan for afdeling 6, Syddjurs. Helhedsplanen er udarbejdet i samarbejde med Landsbyggefonden.\nSagen indstilles med henblik på godkendelse af skema A, samt godkendelse af de for helhedsplanen nødvendige låneoptag og kommunegarantier.\nBoligselskabet af 2014 er en boligorganisation, der blev dannet efter Randersegnens Boligforenings konkurs i 2011. Boligselskabet består af de afdelinger, der tidligere hørte under Randersegnens Boligforening.\nBoligselskabet har to afdelinger i Syddjurs Kommune, afdeling 6 og afdeling 10. Afdeling 10 er beliggende på Marie Magdalene, og består af almene ældreboliger. Afdeling 6 består af almene familieboliger og har afsnit placeret i flere byer, herunder i Rønde, Knebel, Mørke, Ebeltoft, Ryomgård, Kolind og Nimtofte, med hovedparten af boligerne placeret i Rønde.\nI forbindelse med opstarten af det nye boligselskab blev der igangsat helhedsplaner for alle de afdelinger, der blev overdraget. Flere af afdelingerne havde økonomiske og renoveringsmæssige udfordringer, der skulle håndteres i samarbejde mellem boligselskabet, kommune, Landsbyggefonden og kreditgivere via helhedsplanerne.\nDer blev i 2014 lavet en finansieringsskitse fra Landsbyggefonden, der beskrev behovet for kapitaltilførsel, og finansieringsskitsen blev godkendt af Syddjurs Kommune i 2015.\nDer blev også igangsat helhedsplan vedrørende afdeling 6, og Kuben Management har nu sendt ansøgning om godkendelse af skema A.\nHelhedsplanen omfatter primært udbedring af bygningsmæssige udfordringer.\nMange af afdelingens boliger lider under de anvendte byggematerialers, ikke uvæsentlige, dårlige kvalitet og dermed betydelige byggetekniske udfordringer. Blandt andet kan det nævnes, at på flere adresser smuldrer bølgeeternitpladerne, og tegltagsten er under betydelig nedbrydning. Træværk generelt samt flere af afdelingens vinduer og døre er også under betydelig nedbrydning.\nOpretning af alle identificerede byggetekniske problemstillinger i afdelingen ville indebære et samlet anlægsbudget på cirka 63 mio. kr. og medføre en uforholdsmæssig høj huslejestigning på cirka 15 %.\nFor at begrænse huslejestigningen prioriteres i første omgang væsentlige opretningsarbejder på klimaskærmen. Den samlede anlægssum reduceres dermed med cirka 19 mio. kr.\nHelhedsplanen indeholder blandt andet:\nDiverse reparations- og opretningsarbejder\nDa det samlede projekt i afdelingen, primært omhandler opretning af klimaskærmen, vil det ikke være nødvendigt at skulle genhuse beboerne.\nAfdelingens gennemsnitlige husleje før realisering af helhedsplanen udgør 858 kr. per m2/per år. Med udgangspunkt i afdelingens nuværende økonomiske situation, finansieringsskitsens og efterfølgende\ndrøftelser, er der udarbejdet et budgetforslag, der efter realisering af helhedsplanen udviser en huslejestigning på op til 6,02 % svarende til en gennemsnitlig årlig husleje på kr. 910,- per. m2/per år.\nDe udskudte arbejder vil skulle gennemføres på et senere tidspunkt.\nHelhedsplanen er godkendt på ekstraordinært afdelingsmøde den 13. marts 2019, og på hovedorganisationens bestyrelsesmøde den 7. maj 2019.\nProjektets samlede anlægsøkonomi fordeler sig som følger:\nEkstraordinære moderniseringsvedligeholdelsesarbejder (gruppe 2)\nRenoveringsarbejderne finansieres som følger:\nStøttet realkreditlån (gruppe 1 arbejder)\nUstøttet realkreditlån (gruppe 2 arbejder)\nDet er en forudsætning for Landsbyggefondens endelige støtte til ovennævnte renovering, at Byrådet godkender lånoptagelsen, samt påtager sig garanti for en del af lånet, der på tidspunktet for lånets optagelse får pantesikkerhed ud over 60 % af ejendommens værdi. Der er på nuværende tidspunkt ikke indhentet en vurdering af nødvendig lånegaranti ved afdelingens realkreditinstitut.\nDet forventes, at Syddjurs Kommune skal yde lånegaranti på det støttede lån på 100 % svarende til cirka 6,1 mio. kr.\nDen endelige garantiprocent vil blive endeligt fastsat ved færdigmelding af renoveringsarbejderne, og den efterfølgende vurdering. Landsbyggefonden yder regaranti på 50 % af det støttede lån.\nI forbindelse med lånoptagelsen til ekstraordinære moderniserings- og vedligeholdelsesarbejder (ustøttet belåning) forventes der også at skulle ydes 100 % lånegaranti, svarende til cirka 37 mio. kr.\nDer anmodes endvidere om, at der gives principgodkendelse af lånegaranti for de udskudte ekstraordinære vedligeholdelsesarbejder svarende til arbejder for 19 mio. kr. med et forventet behov for lånegaranti på 100 %. Det kan på nuværende tidspunkt ikke oplyses, hvornår de udskudte arbejder skal udføres.\nLovbekendtgørelse nummer 119 af 1. februar 2019 ”Bekendtgørelse af lov om almene boliger m.v.” (Lov om almene boliger).\nKommunaldirektøren indstiller overfor Økonomiudvalget og Byrådet, at\nSkema A for helhedsplan for Boligselskabet af 2014, afdeling 6, Syddjurs godkendes\nder meddeles tilsagn om kommunegaranti for den lovbestemte del af det støttede realkreditlån indtil 6,1 mio. kr. med 50 % regaranti fra Landsbyggefonden\nder meddeles tilsagn om kommunegaranti for ustøttede realkreditlån indtil 37,7 mio. kr.\nder meddeles principtilsagn om kommunegaranti for de udskudte arbejder indtil 19 mio. kr.\ndet godkendes, at der optages lån til finansiering af projektet\ndet den foreløbigt fastsatte fremtidige husleje godkendes.\nden foreløbigt fastsatte fremtidige husleje godkendes.\nPunkt 423 djursBO - afd. 121, Strandvejen Ebeltoft, skema A\ndjursBO har fremsendt skema A, anmodning om tilsagn til opførsel af almene boliger for projektet Strandvejen i Ebeltoft, første etape.\nØkonomiudvalget besluttede den 22. maj 2019 at give forhåndstilsagn til opførsel af 6.000 m2 almene boliger på Slagterigrunden, Strandvejen 10, 8400 Ebeltoft.\ndjursBO sender nu skema A på første etape ud af to etaper af byggeri på grunden.\nDet samlede projektet omfatter 6.000 m2 almene boliger placeret ud mod Strandvejen og forventeligt cirka 6.000 m2 privatopførte boliger tættest på Ebeltoft Vig. Projektet forventes realiseret etapeopdelt over en årrække. djursBO køber byggeretter til gennemførelse af etape 2 i forbindelse med realisering af etape 1.\nFørste etape af de almene boliger består af 39 almene familieboliger i varierende størrelser. Der vil blive etableret 14 toværelseslejligheder, 18 treværelseslejligheder og syv fireværelseslejligheder med et samlet boliggennemsnit på 86 m2.\nAnden etape forventes fremsendt til godkendelse ultimo 2020.\nAnskaffelsessum for første etape af projektet udgør 67,3 mio. kr.\nHuslejen ved skema A udgør 930,33 kr. per m2 per år svarende til en månedlig husleje på 5.669 kr. for en toværelseslejlighed, 6.908 kr. for en treværelseslejlighed, og 7.837 kr. for en fireværelseslejlighed.\nHenset til den væsentlige beliggenhed i Ebeltoft, foreslås det at stille betingelse om, at projektets endelige udformning fastlægges ved gennemførelse af et parallelopdrag, hvor to til tre anerkendte arkitektfirmaer inviteres til at give deres bedste bud på Slagterigrundens fremtidige arkitektur med udgangspunkt i lokalplanens bestemmelser.\nProjektet finansieres som følger:\nSom det fremgår, skal Syddjurs Kommune yde et grundkapitalindskud i Landbyggefonden på 5,3 mio. kr. Beløbet forfalder til betaling ved godkendelse af skema B forventeligt i 2020.\nDet foreslås derfor, at beløbet afsættes i budget 2020.\nDet er en forudsætning for tilsagnet, at Syddjurs Kommune garanterer for den del af lånet, som på tidspunktet for lånets optagelse ligger ud over 60% af ejendommens værdi. Garantikravet kan først endeligt opgøres, når byggeriet er opført og skema C godkendes.\nansøgning om skema A fra djursBO om opførelse af 39 almene familieboliger på Strandvejen i Ebeltoft med en samlet anskaffelsessum på 67.366.000 kr. inklusiv moms godkendes, og\ndet godkendes, at der gives kommunal garanti for den del af realkreditlånet, der får sikkerhed ud over 60% af ejendommens værdi, og\nden foreløbige husleje godkendes med en gennemsnitlig leje på 930,33 kr. per m2 per år, og\ndet som en betingelse for tilsagnet stilles vilkår om, at projektets endelige udformning fastlægges ved gennemførelse af et parallelopdrag.\ndet godkendes, at der gives kommunal garanti for den del af realkreditlånet, der får sikkerhed ud over 60 % af ejendommens værdi, og\nPunkt 424 djursBO - Ansøgning om ekstern låneoptagelse i afdeling 6\ndjursBO har rettet henvendelse med ansøgning om godkendelse af optagelse af lån med pant i afdeling 6s ejendom, med kommunal garanti for lånet.\ndjursBO afdeling 6 består af 104 boliger i tæt/lav bebyggelse beliggende i Hornslet og Mørke.\nDer er behov for udskiftning af tag i afsnittet på Degnevænget i Hornslet, der består af 66 boliger. Der er endvidere også lavet løbende forbedringsarbejder i de øvrige afsnit i afdelingen, uden huslejestigninger.\nRenoveringsprojektets samlede budget på 9,3 mio. kr. forudsættes finansieret ved hjemtagelse af et 30-årigt fastforrentet kreditforeningslån på 8,3 mio. kr., samt afdelingens opsparede midler fra drift- og vedligeholdelsesplanen på 1,0 mio. kr..\nRenoveringsprojektet vil medføre en huslejestigning på 5,5 %.\nRenoveringsprojektet og huslejestigningen, samt optagelse af lån, er godkendt på afdelingsmøde og i djursBOs bestyrelse.\nSyddjurs Kommune skal godkende optagelse af lån og pant i almene boliger, jævnfør almenboliglovens § 29, ligesom der er stillet krav om garanti for lånet.\nDer er fra realkreditinstituttets side stillet krav om kommunal garanti for lånet, hvilket der normalvis ikke vil være behov for i forbindelse med renoveringssager.\nBaggrunden for, at der stilles krav om kommunal garanti er, at afdelingen i sin tid er opført med finansiering via et 50-årigt, inkonvertibelt indekslån, da det var den type lån, der på opførelsestidspunktet var påbudt via lovgivningen. Det betyder, at lånet ikke kan indfries til kurs 100, som et almindeligt kontantlån kan, og en førtidig indfrielse vil derfor medføre tilbagebetaling af et større beløb, end den oprindelige hovedstol, også selvom der løbende er afdraget på lånet.\nIndekslånene medfører derfor, at der beregningsmæssigt ikke er tilstrækkelig friværdi i ejendommen til, at realkreditinstituttet kan yde tillægsbelåning, uden der gives en kommunal garanti. Når realkreditinstituttet skal beregne friværdien i ejendommen, indgår et indekslån med en betydelig større tyngde på grund af indfrielsesvilkårene, og derfor er friværdien lavere.\nDer er således tale om en ekstraordinær situation, hvor afdelinger, der er opført i den tidsperiode, hvor indekslån var den påbudte finansieringsform, ikke kan gennemføre nødvendige renoveringsarbejder, uden at der ydes kommunal garanti.\nLovbekendtgørelse nummer119 af 1. februar 2019 ”Bekendtgørelse af lov om almene boliger m.v. ”, § 29, hvorefter udstedelse af pantebreve, herunder i forbindelse med konvertering eller omprioritering, i en ejendom, der tilhører en almen boligorganisation, kan kun ske med kommunalbestyrelsens godkendelse.\ngodkende optagelse af lån\nder stilles garanti for lånet op til 8,3 mio.kr.\nØkonomiudvalget indstiller til Byrådet at\nder stilles garanti for lånet op til 8,3 mio. kr.\nder optages lån,\nPunkt 425 djursBO - afdeling 51, 101, 107 og 111, låneomlægning\ndjursBO har anmodet om, at Syddjurs Kommune godkender omlægning af lån i fire afdelinger, afdeling 51, 101, 107 og 111.\ndjursBO har anmodet om Syddjurs Kommunes godkendelse af omlægning af lån i fire afdelinger. Det drejer sig om følgende lån:\n29 år, 3 måneder\n28 år, 3 måneder\nSom det fremgår, omlægges der til lån, der medfører en væsentlig rentebesparelse.\nDer er tale om låneomlægning, der ikke medfører provenu, og der er ikke medfører forlænget løbetid.\nGodkendelsen medfører ikke økonomiske konsekvenser for kommunen.\nLovbekendtgørelse nummer 119 af 1. februar 2019 ”Lov om almene boliger”, hvorefter kommunen skal godkende optagelse af lån.\nKommunaldirektøren indstiller til Økonomiudvalget og Byrådet, at låneomlægningerne godkendes.\nØkonomiudvalget indstiller til Byrådet, at låneomlægningen godkendes.\nByrådet godkender låneomlægningen.\nPunkt 426 djursBO - afdeling 54, 75 og 77, kapitaltilførsel\ndjursBO har rettet henvendelse omkring de tre afdelinger 54, 75 og 77, der er finansieret via ustøttede lån. Sagen indstilles med henblik på stillingtagen til kapitaltilførselssag via Landsbyggefonden.\nTre afdelinger i djursBO, afdeling 54, 75 og 77 er finansieret med ustøttede lån. Ejendommene er opført af daværende Boligforeningen Djursland i perioden 2004-2006 og er opført i henhold til sideaktivitetsbekendtgørelsen, det vil sige uden kommunal godkendelse.\nDet har siden vist sig, at denne fremgangsmåde ikke var i overensstemmelse med lovgivningen, hvorfor praksis er ophørt.\nAfdeling 54 består af afsnit i Kolind, Pindstrup og Ryomgård, og det er alene enkelte afsnit, der er finansieret med ustøttede lån. Afdeling 75 er en etageejendom beliggende på Tingvej i Hornslet. Afdeling 77 er en rækkehusbebyggelse beliggende på Tendrup Møllevej i Hornslet.\nAlle tre afdelinger er finansieret med ustøttede lån, bestående dels af realkreditlån uden afdrag og banklån med høj rente.\nPerioden med afdragsfrihed er ved at udløbet, hvilket medfører, at alle tre afdelinger vil skulle varsle og gennemføre betydelige huslejestigninger for at betale de løbende afdrag. Henset til det nuværende huslejeniveau, vurderes det ikke realistisk, at der kan gennemføres de nødvendige huslejestigninger.\nDer er derfor igangsat en kapitaltilførselssag via Landsbyggefonden, for at sikre, at der gennemføres de nødvendige tiltag for at afdelingerne bliver økonomisk levedygtige fremadrettet, uden at der skal gennemføres en huslejeforhøjelse.\nLandsbyggefonden har lavet et oplæg vedrørende de tre afdelinger.\nFor så vidt angår afdeling 54 indebærer Landsbyggefondens oplæg, at der etableres en kapitalstøtteordning på samlet 760.000 kr. og at der etableres en driftsstøtteordning for afdelingen.\nFor så vidt angår afdeling 75 indebærer Landsbyggefondens oplæg, at der optages et tillægsrealkreditlån til indfrielse af banklånet, og at der etableres en driftsstøtteordning. Der er således ikke behov for kommunal støtte.\nFor så vidt angår afdeling 77 indebærer Landsbyggefondens oplæg, at der etableres en kapitalstøtteordning på samlet 875.000 kr., og at der etableres en driftsstøtteordning for afdelingen.\nNår Landsbyggefonden opstarter en kapitalstøttesag, anvendes der en kapitalstøtteordning (1/5-dels ordning) i sager, hvor der er behov for tilvejebringelse af støtte til en afdeling. Kapitalstøtteordningen består af et engangstilskud fordelt mellem kommune, realkreditinstitut, boligorganisation og Landsbyggefonden (2/5), hvilket betyder, at Syddjurs Kommune skal afholde 1/5 af det samlede engangstilskud. Det giver behov for følgende tilskud fra Syddjurs Kommune i forhold til de tre afdelinger:\nSamlet engangstilskud (5/5)\nKommunens andel (1/5)\nEn driftsstøtteordning finansieres af boligorganisationen via dispositionsfonden og kræver således ikke kommunalt tilskud.\nLovbekendtgørelse nummer 119 af 1. februar 2019 ”Lov om almene boliger” og ”Regulativ om særlig driftsstøtte fra Landsbyggefonden”.\nder gives engangstilskud til djursBO, afdeling 54 og afdeling 77, og\nder i 2019 gives tillægsbevilling til rådighedsbeløb på 0,3 mio. kr. til Finansforskydninger (bevilling 10.825) vedrørende kapitalstøtteordning, djursBO afdeling 54 og 77, der finansieres af kassebeholdningen.\nPunkt 427 Sommerhusloven - udlejning af helårsboliger\nI forbindelse med ikrafttrædelsen af den nye sommerhuslov er der givet mulighed for, at Syddjurs Kommune kan beslutte at hæve grænsen for udlejning af helårsboliger til ferie- og fritidsformål fra 70 til 100 dage om året.Sagen indstilles med henblik på stillingtagen til, om grænsen skal hæves.\nFolketinget har med ikrafttræden 1. maj 2019 vedtaget en lov (sommerhusloven), der giver ret til korttidsudlejning af egen helårsbolig i 70 dage per kalenderår også i byer, hvor der er vedtaget en lokalplan med helårsboligpligt. Loven giver kommunerne mulighed for at tillade udlejning i op til 100 dage.\nLoven bestemmer, at en ejer eller en lejer kan korttidsudleje sin helårsbolig til ferie- og fritids-bolig med videre i 70 dage per kalenderår. Udlejningen skal omfatte hele boligen.\nByrådet kan beslutte at hæve den maksimale tidsgrænse for udlejningen fra 70 dage og op til maksimum 100 dage per kalenderår. Det vil sige, at Byrådet kan træffes beslutning om, at grænsen skal være for eksempel 80 eller 90 dage. Byrådet kan derimod ikke bestemme, heller ikke i en lokalplan, at grænsen skal være mindre end 70 dage.\nBeslutter Byrådet et højere maksimum skal beslutningen offentliggøres på kommunens hjemmeside.\nByrådet kan efterfølgende beslutte at nedsætte antallet af maksimumdage med virkning fra et kommende kalenderår.\nDet er Administrationens vurdering, at en af barriererne for turismeudvikling i Syddjurs Kommune er manglende kapacitet i overnatningssektoren specielt i højsæsonen men også i skuldersæsonerne i foråret og efteråret, hvor der har været vækst i turismen i Syddjurs Kommune.\nEn udvidelse af mulighederne for at udleje helårsboliger fra 70 dage til 100 dage årligt vil derfor bidrage til en udvidelse af overnatningskapaciteten og dermed muligheder for at øge turismeomsætningen. Dette er i tråd med Syddjurs Kommunes”Vision og Udviklingsstrategi for Syddjurs Kommune 2018-2030”, der har turismen som et strategisk indsatsfelt i forhold til, at jobskabelse, øgede skatteindtægter og muligheder for at nye virksomheder kan etablere sig.\nIndsatsfeltet er desuden inkluderet i ”Erhvervs- og Beskæftigelsespolitikken 2019-2022”, som beskæftiger sig med initiativer til udvikling af erhverv og beskæftigelse.Turismen har en indvirkning i virksomheders muligheder for at vækste og udvikle sig ikke blot i de direkte turismerelaterede virksomheder inden for overnatning, oplevelser, bespisning og lignende men også afledte erhverv som detailhandel, håndværksydelser, fødevarer med videre er sikret indtjening som leverandører ind i turismen.\nDer har i de senere år været vækst i turismen på Djursland og dermed også i Syddjurs Kommune. Der er store muligheder i fortsat at arbejde med udviklingen af turismen for at skabe jobs og muligheder for at flere virksomheder etablerer sig eller sikres en økonomisk indtjening, fordi mulighederne og rammerne er til stede.\nDa der er taleom udlejning af helårsboliger som ferieboliger påvirker dette ikke behovet for større kapacitet i forhold til renovation, spildevand, infrastruktur med videre, eftersom helårsboligområder i forvejen er indrettet til anvendelse hele året.\nAdministrationen vurderer derfor, at det vil være i tråd med de vedtagne politiske strategier og handleplaner at hæve grænsen for udlejning af helårsboliger til ferie- og fritidsformål fra 70 til 100 dage om året.\nLov nummer 368 af 9. april 2019 ”Lov om ændring af lov om sommerhuse og campering m.v., lov om midlertidig regulering af boligforholdene og byggeloven”.\nKommunaldirektøren indstiller til Økonomiudvalget og Byrådet at beslutte, om den maksimale tidsgrænse for udlejningen fra 70 dage per år hæves til 100 dage per år.\nØkonomiudvalget indstiller til Byrådet, at den maksimale tidsgrænse for udlejningen fra 70 dage per år hæves til 100 dage per år.\nByrådet godkender, at den maksimale tidsgrænse for udlejningen fra 70 dage per år hæves til 100 dage per år.\nPunkt 428 Europæisk Kulturregion. Deltagelse\nBilag 1 - Beslutningsnotat Strategi for Europæisk Kulturregion 2.0.pdf\nBilag 2 - Afrapportering Europæisk Kulturregion 2018 og 2019.pdf\nEuropæisk Kulturregion er et samarbejde mellem Region Midtjylland og de 19 midtjyske kommuner. Samarbejdet blev skabt på baggrund af erfaringerne fra Europæisk Kulturhovedstad Aarhus2017. Der er nu udarbejdet en ny strategi og organisering for arbejdet, og det foreslås at Syddjurs Kommune tilslutter sig samarbejdet ud fra disse papirer.\nSyddjurs Kommune tilsluttede sig i efteråret 2017 Europæisk Kulturregion. Udvalget for plan, udvikling og kultur blev på møder den 11. juni 2018 og 16. januar 2019 orienteret om indholdet i samarbejdet.\nSom det fremgår af vedlagte afrapportering har Europæisk Kulturregion i opstartsperioden 2018 og 2019 leveret de lovede aktiviteter. Disse har blandt andet omfattet afholdelse af Kulturforum i forbindelse med Kulturmødet på Mors, den geografisk bredt favnende festival GENOPDAG, en kommunikationsindsats med egen visuel identitet, hjemmeside og videreudvikling af facebook-side med videre.\nDer lægges op til at fortsætte med en styringsmodel baseret på den nuværende model, hvor politikerne udstikker de overordnede rammer, og implementeringen varetages af en styregruppe. Der lægges desuden op til en styrkelse af den ledelsesmæssige forankring i styregruppen, så den fremover består af kredsen af kommunernes kulturdirektører, udviklingsdirektøren fra Region Midtjylland og en kommunaldirektør udpeget af kommunaldirektørnetværket. Styregruppen betjenes af et fælles sekretariat bestående af kommunale og regionale embedsmænd, der inddrager eksterne interessenter i forbindelse med arbejdet.\nDet forventes, at samarbejdet videreføres inden for samme økonomiske ramme, det vil sige 1 kr. per indbygger per kommune, altså i alt 1,3 mio. kr. årligt. Dette matches med tilsvarende midler fra Region Midtjylland.\nRegion Midtjylland finansierer derudover bidraget fra Central Denmark EU Office i forhold til den europæiske dimension og bidrager endvidere med sekretariatsbetjening\nSyddjurs Kommunes bidrag har hidtil været finansieret af Kulturpuljen under Udvalget for plan, udvikling og kultur.\nDirektøren indstiller til Udvalget for plan, udvikling og kultur, at\nafrapporteringen tages til efterretning,\nstrategien indstilles til Byrådet for godkendelse,\nden økonomiske udgift ved deltagelse finansieres fra Kulturpuljen.\ntager afrapporteringen til efterretning\nindstiller strategien for Europæisk Kulturregion til Byrådet til godkendelse.\ngodkender at Syddjurs Kommunes deltagelse i Europæisk Kulturregion finansieres fra Kulturpuljen.\nByrådet godkender Strategien for Europæisk Kulturregion.\nPunkt 429 Kapitalforvaltning ved faldende likviditet\nBilag 1 - Bilag 1 Likviditetsopgørelse pr. 31. august 2019.pdf\nBilag 2 - Bilag 2 Prognose for Syddjurs Kommunes kassebeholdning.pdf\nBilag 3 - Afkastrapport - September 2019.pdf\nBilag 4 - Beholdningsoversigt ultimo september 2019 Djurslands Bank.pdf\nVed Byrådets behandling af punkt 391 ”Opgørelse af kassebeholdning: Likviditet 31. juli 2019” den 28. august 2019 blev der fremsat ønske om en gennemgang af Syddjurs Kommunes kapitalforvaltning ved faldende likviditet.\nDenne sag beskriver de tiltag, Administrationen tager på baggrund af den faldende likviditet, og hvilke forudsætninger, der ligger til grund herfor. Sagen sendes frem til Byrådets efterretning.\nNedenstående giver et overblik over den nuværende forvaltning af Syddjurs Kommunes likviditet, udviklingen i kommunens likviditet og håndteringen af kapitalforvaltningen ved faldende likviditet baseret på Syddjurs Kommunes finansielle strategi.\nStatus på forvaltningen af kommunens likviditet\nSyddjurs Kommune har sin overskydende likviditet placeret i værdipapirer, aktier og obligationer gennem to kapitalforvaltere. Den ene kapitalforvalter er kommunens hovedbank, Djurslands Bank, der forvalter en portefølje for kommunen med en nuværende værdi på godt 81 mio. kr. Kommunens eksterne kapitalforvalter, Sydbank, forvalter en portefølje for kommunen med en nuværende værdi på cirka 116 mio. kr. Samlet set har Syddjurs Kommune værdipapirer med en nuværende værdi på 197 mio. kr.\nSyddjurs Kommunes likviditet, set over et 365 dages gennemsnit, har siden medio 2018 været faldende (se også bilag 1). Fra godt 252 mio. kr. medio 2018 til 150 mio. kr. ved udgangen af august, og med en forventning om et fortsat fald i likviditeten frem mod en stabilisering på 80-90 mio. kr. i 2020. Forventningen om denne stabilisering er baseret på Direktionens budgetoplæg og kan blive ændret på baggrund af den endelige vedtagelse af budget 2020.\nSyddjurs Kommunes finansielle strategi\nSyddjurs Kommune benytter minimum to kapitalforvaltere til at placere kommunens ledige likviditet i aktier og obligationer, hvoraf den ene er kommunens hovedbank. Grundet behovet for at omsætte værdipapirer og frigive likviditet, såfremt kommunens samlede likviditet er faldende, har kommunens to kapitalforvaltere forskelligt mandat i forhold til varigheden på de værdipapirer, der investeres i på kommunens vegne. Værdipapirer, som kommunens eksterne kapitalforvaltere investerer i, må have en varighed på tre til fem år, mens værdipapirer, som hovedbanken investerer i, må have en varighed på et til to år. Hermed kan Syddjurs Kommune forholdsvis hurtigt omsætte værdipapirer i hovedbanken til frigørelse af likviditet.\nLikviditeten kan i løbet af en måned have udsving på op til cirka 200 mio. kr., hvor den typisk falder i slutningen af måneden med lønudbetalingen og stiger igen, når skatteindtægterne bogføres. For at sikre den nødvendige finansielle fleksibilitet i kommunens drift, har Syddjurs Kommune en driftskredit på op til 250 mio. kr.\nAdministrationen håndterer Syddjurs Kommunes likvidkonti, handel med værdipapirer inden for rammerne af den finansielle strategi, og placeringen af overskudslikviditet.\nSyddjurs Kommunes kapitalforvaltning ved faldende likviditet\nAdministrationen har informeret kommunens hovedbank om udviklingen i kommunens likviditet og prognoserne på et videre fald. På baggrund af Syddjurs Kommunes driftskredit på 250 mio. kr., har der indtil nu ikke været behov for at omsætte værdipapirer for herigennem at frigive likviditet. Udviklingen i kommunens likviditet medfører dog, at Administrationen indleder en proces for at frigøre likviditet.\nBaseret på Direktionens budgetoplæg, viser prognoserne, at den faldende likviditet er en midlertidig udfordring (se bilag 2), hvorfor Administrationen i første omgang vil justere på porteføljens størrelse ved kommunens hovedbank, da værdipapirerne her er af kort varighed.\nI første omgang tages initiativ til, at Syddjurs Kommune halverer sin portefølje ved hovedbanken. Hermed frigøres 40 mio. kr. i likvide midler. Administrationen vil herefter løbende overvåge udviklingen i kommunens likviditet og indgå i dialog med hovedbanken om yderligere nedjustering af kommunens portefølje, hvis dette viser sig nødvendigt.\nVed frigørelsen af 40 mio. kr. vil Syddjurs Kommune kunne håndtere de daglige udsving i likviditeten uden at overskride kommunens driftskredit på 250 mio. kr.\nOvenstående initiativ sker på baggrund af udviklingen i likviditeten baseret på Direktionens budgetforslag. Hvis forudsætninger for beregningen ændres, og at der på baggrund heraf forventes en længere periode med lav likviditet, vil Administrationen arbejde på at udjævne forskellen mellem kommunens kapitalforvaltere.\nSyddjurs Kommunes portefølje ved kommunens hovedbank, Djurslands Bank, nedbringes med 40 mio. kr. for hermed at frigøre den nødvendige likviditet til at håndtere kommunens daglige udsving i likviditeten uden at overskride kommunens driftskredit.\nKommunaldirektøren indstiller via Direktionen til Økonomiudvalget og Byrådet, at sagen tages til efterretning.\nBeslutning i Direktionsmøde den 07-10-2019\nDirektionen indstiller til Økonomiudvalget og Byrådet, at sagen tages til efterretning.\nØkonomiudvalget indstiller til Byrådet, at kapitalforvaltningen ved faldende likviditet tages til efterretning.\nByrådet tager kapitalforvaltningen ved faldende likviditet til efterretning.\nPunkt 430 Kassebeholdningsopgørelse: Likviditet per 30. september 2019\nBilag 1 - Likviditetsopgørelse pr. 30. september 2019.pdf\nHermed fremsendes likviditetsopgørelse efter 3. kvartal 2019. Likviditetsopgørelsen viser et fortsat fald i likviditeten på linje med de tidligere fremsendte likviditetsprognoser.\nSyddjurs Kommunes likviditet opgøres som summen af kommunens beholdninger på bankkonti samt værdien af de værdipapirer, Syddjurs Kommune har ved kapitalforvaltere ved Sydbank og Djurslands Bank.\nLikviditeten kan i løbet af en måned have udsving med cirka 200 mio. kr., hvor den typisk falder i slutningen af måneden med lønudbetalingen og stiger igen, når skatteindtægterne bogføres. For at give et nøgletal renset for disse udsving benyttes derfor et gennemsnit over 30 eller 365 dage.\nTabel 1: Likviditet – gennemsnit over 365 dage - kassekreditreglen\nLikviditeten opgjort efter kassekreditreglen er per 30. september 2019 på 141,1 mio. kr., og er dermed faldet med 9,3 mio. kr. siden ultimo august. Samlet set er likviditeten siden ultimo september 2018 faldet med 106,8 mio. kr.\nI bilaget ”Likviditetsopgørelse per 30. september 2019” er vist en grafisk fremstilling over likviditetsudviklingen i Syddjurs Kommune.\nBekendtgørelse nummer 1580 af 17. december2013 om kommunernes låntagning og meddelelse af garantier med videre, jævnfør§ 9 om kassekreditreglen.\nKommunaldirektøren indstiller til Byrådet, at likviditetsopgørelsen per 30. september 2019 tages til efterretning.\nPunkt 431 Orientering om godkendt sundhedsaftale 2019-2023\nBilag 1 - Sundhedsaftalen_2019-2023.pdf.pdf\nSundhedsaftalen 2019-2023 er godkendt i regionsrådet og byrådene og gælder fra 1. juli 2019\nSundhedsaftalen som af flere omgange har været i høring i politiske udvalg, byråd og regionsråd er nu endeligt godkendt.\nSundhedsaftalen er gældende fra 1. juli 2019 og omfatter samarbejdet mellem hospitaler, kommuner og almen praksis. Aftalen fastsætter en fælles politisk retning for det tværsektorielle samarbejde på sundhedsområdet og andre relaterede velfærdsområder hvor hospitaler, kommuner og almen praksis er hovedaktører.\nAftalen er dynamisk, hvilket betyder, at der løbende skal foretages politiske prioriteringer indenfor få konkrete områder for at skabe et mere effektfuldt og enkelt grundlag for samarbejdet.\n•Sammen om ældre borgere\nFørst med fokus på akutområdet\n•Den nære psykiatri\nFørst med fokus på mental sundhed hos børn og unge samt voksne borgere med svær psykisk sygdom\n•Fælles investering i forebyggelse\nFørst med fokus på rygning (overvægt er næste fokusområde)\nSelve udmøntningen af sundhedsaftalen sker via konkrete initiativer. Initiativerne kan være specifikke projekter eller aftaler, som er udsprunget lokalt i en klynge og som efterfølgende ønskes udbredt til resten af den midtjyske region. Initiativerne aftales og udvikles i aftaleperioden, hvor der løbende udarbejdes prøvehandlinger og samarbejdsaftaler.\n-Fokus på at undgå uhensigtsmæssige akutte indlæggelser og genindlæggelser af ældre borgere ved hjælp af en honoreringsaftale med lægerne.\n-10 initiativer i den nære psykiatri, der udvikles og afprøves\n-Samarbejdsaftale med hospitalet, hvor rygere med hospitalskontakt, der har et ønske om rygestop, henvises til kommunale rygestop initiativer.\nNår der er god udvikling i de først prioriterede indsatser, udvælger Sundhedskoordinationsudvalget nye indsatser.\nFilm om sundhedsaftalen 2019 -2023\nKommunerne medfinansierer det regionale sundhedsvæsen via aktivitetsbestemt medfinansiering. I Syddjurs Kommune er der i budget 2019 afsat 162 mio. kr. til medfinansieringen.\nÆndringer i opgavefordelingen i det nære sundhedsvæsen kan få betydning for udgifterne fremadrettet. Dels de kommunale sundhedsudgifter, men også den aktivitetsbestemte medfinansiering ville kunne påvirkes.\nI sundhedsaftalen er det beskrevet, at de økonomiske konsekvenser skal være klarlagt, når der indgås aftaler der ændrer på opgavevaretagelsen mellem perterne.\nUdarbejdelse af sundhedsaftaler er besluttet via Sundhedslovens § 204 og 205. Rammerne er beskrevet i bekendtgørelse og vejledning ”Vejledning om sundhedskoordinationsudvalg og sundhedsaftaler\nDirektøren indstiller, at godkendelse og ikrafttrædelse af sundhedsaftalen 2019 -2023 forelægges til orientering i Udvalget for sundhed, ældre og social, Udvalget for familie og institutioner, samt byrådet\nBeslutning i Udvalget for familie og institutioner (FI) den 01-10-2019\nUdvalget for familie og institutioner indstiller til Økonomiudvalget og Byrådet til orientering.\nBeslutning i Udvalget for sundhed, ældre og social (SÆ) den 02-10-2019\nUdvalget for sundhed, ældre og social indstiller til Økonomiudvalget og Byrådet til orientering.\nBeslutning i Handicaprådet den 10-10-2019\nØkonomiudvalget indstiller til Byrådets orientering, at Regionsrådet har godkendt sundhedsaftalen 2019-2023, der trådte i kraft 1. juli 2019.\nByrådet blev orienteret om, at Regionsrådet har godkendt sundhedsaftalen 2019-2023, der trådte i kraft 1. juli 2019.\nPunkt 432 Orientering om opgørelse af omgørelser fra Ankestyrelsen\nOrientering om resultatet af Børne- og socialministeriets årlige opgørelse af, hvor mange sager der omgøres, når borgerne klager over afgørelser til Ankestyrelsen. Der foretages en opgørelse for børnehandicapområdet, for voksenhandicapområdet og for socialområdet samlet set.\nBørne- og Socialministeriet har offentliggjort, hvor mange sager der omgøres, når borgere klager til Ankestyrelsen over kommunernes afgørelser. Omfanget af omgørelser opgøres på baggrund af realitetsbehandlede sager i Ankestyrelsen, hvilket betyder, at afviste eller henviste sager ikke tælles med i opgørelserne.\nOmgørelse af en sag betyder, at afgørelsen er ændret, eller at sagen er hjemvist til kommunen til fornyet sagsbehandling eksempelvis grundet manglende oplysninger i sagen. En hjemvisning af sagen betyder ikke nødvendigvis, at afgørelsen bliver ændret.\nBemærk at en ændret afgørelse ikke nødvendigvis er udtryk for en fejlagtig praksis. Der er således tilfælde, hvor praksis på området er uklar, og Ankestyrelsen med afgørelsen af sagen etablerer en bindende praksis for kommunen. Endelig kan der også være sager, hvor Ankestyrelsens afgørelse senere underkendes i retten.\nOmgørelsesprocenterne for børnehandicapområdet vedrører afgørelser om:\nMerudgiftydelse § 41\nDanmarkskortet for kommunernes omgørelsesprocenter på børnehandicapområdet i 2018 kan ses her: https://socialministeriet.dk/danmarkskort/2019/mar/omgoerelsesprocenter-paa-boernehandicapomraadet-2018/.\nAf kortet fremgår det, at Ankestyrelsen i 2018 har behandlet 23 klagesager fra borgere i Syddjurs Kommune på børnehandicapområdet. Resultatet af klagebehandlingen var:\n9 % ændringer af afgørelsen\n30 % hjemvisninger af sagen til fornyet sagsbehandling\nI alt 39 % omgørelser.\nI forhold til 2017 er niveauet af klager og omgørelser nogenlunde det samme, men der er sket langt færre ændringer i afgørelser i 2018 sammenlignet med 2017. I 2017 behandlede Ankestyrelsen således 20 klager fra borgere i Syddjurs Kommune, hvilket resulterede i: 25 % ændringer, 15 % hjemvisninger og dermed en omgørelsesprocent på i alt 40 %.\nSammenlignet med landsgennemsnittet har Syddjurs Kommune i 2018 et lavere niveau for både ændringer af afgørelser, hjemvisninger og omgørelser samlet set. På landsplan blev 47 procent af sagerne således omgjort, heraf 14 % ændringer og 33 % hjemvisninger.\nOmgørelsesprocenterne for voksenhandicapområdet vedrører afgørelser om:\nVoksne – borgerstyret personlig assistance § 96\nVoksne – ledsageordning § 97\nVoksne – merudgifter § 100\nDanmarkskortet for kommunernes omgørelsesprocenter på voksenhandicapområdet i 2018 kan ses her:https://socialministeriet.dk/danmarkskort/2019/mar/omgoerelsesprocenter-paa-voksenhandicapomraadet-2018/.\nAf kortet fremgår det, at Ankestyrelsen i 2018 har behandlet 11 klagesager fra borgere i Syddjurs Kommune på voksenhandicapområdet. Resultatet af klagebehandlingen var:\n0 % ændringer af afgørelsen\n64 % hjemvisninger af sagen til fornyet sagsbehandling\nI alt 64 % omgørelser.\nI forhold til 2017 er antallet af behandlede klager i 2018 mere en halveret, der er forsat ingen ændringer i afgørelser, men andelen af hjemvisninger (og omgørelser) er steget. I 2017 behandlede Ankestyrelsen således 24 klager på voksenhandicapområdet fra borgere i Syddjurs Kommune, hvilket resulterede i 0 % ændringer, 4 % hjemvisninger og dermed en omgørelsesprocent på i alt 4 %.\nSammenlignet med landsgennemsnittet har Syddjurs Kommune i 2018 et lavt niveau for ændringer af afgørelser på voksenhandicapområdet, men et højere niveau for hjemvisninger og omgørelser samlet set. På landsplan blev 7 % af afgørelserne således ændret og 25 % af sagerne blev hjemvist, svarende til en samlet omgørelsesprocent på 32 procent.\nSocialområdet samlet set\nOmgørelsesprocenten for socialområdet samlet set medtager alle bestemmelser i serviceloven, hvor der er kommunal klageadgang. Dvs. både børneområdet og voksenområdet indgår også i kortet for socialområdet generelt.\nDanmarkskortet for kommunernes omgørelsesprocenter på socialområdet i 2018 kan ses her: https://socialministeriet.dk/danmarkskort/2019/mar/omgoerelsesprocenter-paa-socialomraadet-2018/\nAf kortet fremgår det, at Ankestyrelsen i 2018 har behandlet 64 klagesager fra borgere i Syddjurs Kommune på socialområdet generelt. Resultatet af klagebehandlingen var:\n5 % ændringer af afgørelsen\n34 % hjemvisninger af sagen til fornyet sagsbehandling\nI forhold til 2017 er antallet af behandlede klager i 2018 faldet, der er færre ændringer i afgørelser, men andelen af hjemvisninger (og omgørelser) er steget. I 2017 behandlede Ankestyrelsen således 82 klager på socialområdet fra borgere i Syddjurs Kommune, hvilket resulterede i 7 % ændringer, 17 % hjemvisninger og dermed en omgørelsesprocent på i alt 24 %.\nSammenlignet med landsgennemsnittet har Syddjurs Kommune i 2018 et lavt niveau for ændringer af afgørelser på socialområdet generelt og et lidt højere niveau for hjemvisninger og omgørelser samlet set. På landsplan blev 9 % af afgørelserne således ændret og 27 % af sagerne blev hjemvist, svarende til en samlet omgørelsesprocent på 36 procent.\nDirektøren indstiller til Direktionen, Handicaprådet, Udvalget for Sundhed, ældre og social, Udvalget for familie og institutioner og Byrådet, at orienteringen tages til efterretning.\nBeslutning i Direktionsmøde den 01-07-2019\nDirektionen indstiller til Handicaprådet, Udvalget for sundhed, ældre og social, Udvalget for familie og institutioner og Byrådet, at orienteringen tages til efterretning.\nBeslutning i Udvalget for sundhed, ældre og social (SÆ) den 14-08-2019\nIndstilles til Byrådets efterretning med bemærkning om, at Udvalget for sundhed, ældre og social vil følge med i udviklingen på området iforhold til sagsbehandlingskvaliteten med baggrund i ønske om forbedring for at kunne ligge bedre end landsgennemsnittet af kommuner.\nBeslutning i Handicaprådet den 22-08-2019\nHandicaprådet tager orienteringen til efterretning. Handicaprådet påpeger, at der er en risiko for, at der er sager, som burde have været påklaget, som ikke bliver det, fordi borgerne ikke har ressourcer til det. Handicaprådet påpeger desuden, at det er vigtigt at være opmærksom på hastigheden i sagsbehandlingen i forhold til, at borgernes situation - særligt for børn og unge - kan være ændret i løbet af sagsbehandlingstiden. Endelig påpeger Handicaprådet, at det er vigtigt at være opmærksom på, at mange borgere tror, de har klaget, når de har givet en indsigelse.\nHandicaprådet anmoder om en handlingsplan for, hvordan man vil hæve sagsbehandlingskvaliteten, eksempelvis ved en form for tjekliste for påkrævet dokumentation i sagsbehandlingen, og at handlingsplanen indeholder mål for sagsbehandlingskvaliteten på området.\nÆndring/ophævning: Styrelsen er helt eller delvist uenig i afgørelsen og ændrer/ophæver den.\nNår en afgørelse hjemvises, ændres eller ophæves kaldes det, at kommunens afgørelse bliver omgjort. Det hedder det, selvom en hjemvisning ikke nødvendigvis betyder, at afgørelsen bliver ændret. Omgørelsesprocenten er derfor andelen af sager, der bliver omgjort (hjemvist, ændret eller ophævet) af Ankestyrelsen.\nEksempel: Hvis en kommune har en ændringsprocent på 9 og en hjemvisningsprocent på 28 i 2018, fx inden for Serviceloven generelt giver det en omgørelsesprocent på 37 pct. (9+28).\nUdvalget for familie og institutioner indstiller til Økonomiudvalgets og Byrådets orientering, med bemærkning om at Udvalget for familie og institutioner følger nøje med i udviklingen på området.\nØkonomiudvalget indstiller til Byrådet, at opgørelsen af omgørelser i Ankestyrelsen tages til efterretning.\nByrådet tager opgørelsen af omgørelser i Ankestyrelsen til efterretning.\nPunkt 433 Køb af ejendom i Ebeltoft(Lukket punkt.)


4. marts 2016 Mascha Dybdahl\nUden senge får man hverken den vigtige skønhedssøvn eller den strålende morgensol at se med glade og udhvilede øjne. Det handler om at få de små daglige stunder til at betyde noget, til at indeholde en særlig slags glans, der både vækker glæde og ro. Der er ikke noget bedre end lige præcis de stunder, hvor man frisk og veludhvilet efter en god nats søvn bliver vågner op med en entusiasme og et engagement, der ikke er til at tage fejl af. Det er måske et drømmescenarie for mange, måske endda en ufuldstændig utopi. Men i de gode senge, der er på markedet, er det muligt i ro og mag at falde i en tryg og behagelig søvn, der gør en energisk og klart til kamp dagen efter.\nAt prøve varen\nDet handler kort sagt om at finde senge, der passer til ens søvnvaner. Det handler om at finde de rette materialer, ligesom det også er en god ide på forhånd at prøve senge af, inden man investerer i dem. Nu om dage kan man kombinere de forberedende tanker omkring senge ved både at besøge butikker og se på nettets gode priser. Hvor nettet ofte har de bedste tilbud, er de fysisk eksemplarer af gode grunde til at finde i senge. Ved på den måde at kombinere forberedelsen, vil man være bedre sikret til den gode handel.\nEt udvalg der rækker\nDer findes senge til alle mulige slags formål og behov. Der findes dobbeltsenge til par, børnesenge til de små, og så findes der også elevationssenge til dem, der har behov for lidt ekstra komfort. Med andre ord vil man garanteret kunne finde lige præcis den slags seng, som man nu engang har behov for. Nettet og de fysiske butikker landet rundt garanterer et fantastisk udvalg af senge.\nKig videre her\nPosted in Design, Senge Tagged god søvn,seng,soveværelse,udhvilet


Køkkenbutik bliver styrket i Herning | aoh.dk\nSom en del af omlægningen i Designa-kæden bliver der udnævnt en ny butikschef. Den nuværende indehaver Preben Jørgensen går ned i tid og overlader driften til den nye butikschef Eva Dybdahl.\nErhverv Herning Boligindretning\nKøkkenbutik bliver styrket i Herning\nKøkkenkæden Designa lukker sin butik i Holstebro og vil flytte alle aktiviteter til Herning\n05. december 2018, 13.24\nFusion Designa-kæden, som aktuelt har 34 køkkenbutikker rundt i landet, har sat gang i en proces, hvor man vil reducere i antallet af butikker.\nDet betyder i det midt- og vestjyske område, at Designas køkkenbutik lukker i Holstebro, og alle aktiviteter flyttes til butikken på Silkeborgvej i Herning. Lukningen af Holstebro-butikken sker inden udgangen af januar måned, oplyser Designa i en pressemeddelelse.\n- Det er selvfølgelig altid vemodigt at lukke ned og forlade et område, men omvendt ser vi også pragmatisk på det i forhold til de muligheder, det giver, fortæller Torben Lyng fra Designa A/S, der ansvarlig for Designas danske forhandlernet.\nButikschefer får nye roller\nI meddelelsen uddyber Designa, at fusionen sker som et led i Designa-kædens butiksstrategi, der omfatter »en løbende evaluering og optimering af placeringer og handelsområder«.\n- Med fusionen får vi styrket vores tilstedeværelse markant i Herning og i hele oplandet. Det er kun 30 kilometer, der skiller de to butikker, og vi må konstatere, at der ganske enkelt ikke basis for at drive to forholdsvis store konceptbutikker inden for så kort afstand af hinanden. Vores kunder i og omkring Holstebro vil derfor mærke den samme høje grad af service, de er vant til - blot i nye rammer fyldt med lækkert køkken-, bad- og garderobedesign, siger Torben Lyng.\nButikschefen i Designa Holstebro, Eva Dybdahl, flytter med til Herning, og får samme titel i den nye konstellation. Det sætter samtidig gang i et generationsskifte i butikken, hvor den nuværende indehaver Preben Jørgensen går ned i tid og overlader driften til den nye butikschef.\n- Preben har været Designa-forhandler igennem mange år, og idet han ønsker at overlade roret til nye kræfter, er det oplagt, at vi kan etablere denne nye konstellation. Eva kommer til med mange års erfaring og vil overtage den daglige ledelse, mens Preben kan drosle ned og fortsat være tilknyttet butikken og arbejde med sine kunder, siger Torben Lyng.\nPerronen står snart klar, men Gødstrup Station åbner først om halvandet år


Hæder til elever og elevpladser - Kolding Netavis\nHK Privat Sydjylland kårede prismodtagerne, som var spredt over hele det sydjyske område.\nFem elever og fem elevpladser er i slutningen af året blevet udnævnt til årets bedste indenfor deres felt af HK Privat Sydjylland. Prisen gives indenfor hvert af de fem fagområder regnskab og revision, økonomi, administration, shipping og spedition og tandklinikassistent, som HK Privat organiserer.\nEn dommerkomité bestående af undervisere fra fem skoler og HK Privat Sydjylland har udvalgt vinderne.\n-Det er vigtigt for HK Sydjylland at sætte fokus på de HK-relaterede uddannelser, man kan tage her i landsdelen. Alt for ofte er fokus rettet mod de røde studenterhuer, men vi er ved at skabe en ny gruppe af ufaglærte arbejdsløse. De sidste nye tal fra AE viser, at 7.500 unge med en gymnasial uddannelse i rygsækken hverken er i job eller i gang med at videreuddanne sig. Det svarer til hver sjette af de 25-29-årige med en gymnasial uddannelse. Det er virkelig på tide, at både forældre og studievejledere sadler om og retter fokus mod erhvervsuddannelserne, hvor virksomhederne står klar med lærepladser og job, når de er færdiguddannede, fortæller formand for HK Sydjylland, Henny Fiskbæk.\nFælles for de vindende elever er, at de både er fagligt dygtige og samtidig gør noget positivt for arbejdsmiljøet på arbejdspladsen, altså er gode kolleger. For virksomhederne gælder, at de udvikler deres elever og skaber et positivt arbejdsmiljø med fokus på læring.\nElever kan indstille deres arbejdspladser og omvendt, og en dommerkomité vælger vinderne. I år er der indkommet 73 indstillinger, og det er rekord.\nÅrets elev 2021\nMikkel Bjøvlund Jochimsen, Hydro Precision Tubing Tønder, Økonomi\nPhuong My Thi Vu Pontoppidan, Universe Nordborg, Administration\nHendrik Purrucker, E3 Spedition-Transport Padborg, Shipping og spedition\nEmmelie Nielsen, Tandlægerne Nørregade Haderslev, Tandklinikassistent\nMartin Rasmussen, RSM Danmark (Esbjerg), Regnskab og revision\nÅrets elevplads 2021\nNissens Cooling Solutions Horsens, Økonomi\nVK DATA Tønder, Administration\nE3 Spedition-Transport Padborg, Shipping og spedition – havde også årets elev indenfor området\nTønder Revision Løgumkloster, Regnskab og revision\nTandlægerne i Centrum Vejle, Tandklinikassistent


Cannabis-olie og CBD-olie har været omdiskuteret i medierne og i offentligheden i de seneste par år, og det er bestemt ikke uden grund. Der er nemlig blevet større og større fokus på den smertelindrende effekt for kronisk syge mennesker, som cannabis-olie kan have. Dog er cannabis ikke lovligt som sådan i Danmark, og du skal derfor også have ordineret cannabis til medicinsk brug fra sin læge eller benytte sig af CBD-olie, der ikke er euforiserende, hvis du påtænker at forsøge sig med cannabis-olie til smertelindring. Det er et ganske bredt felt, og derfor skal du også sætte dig godt ind i sagen, førend du påbegynder et forløb med at forsøge dig med den smertelindrende cannabis-olie. Først og fremmest er det nemlig vigtigt at sikre sig, at du får fat i den lovlige CBD-olie – og ikke den ulovlige THC-olie. THC-olie indeholder nemlig det ekstrakt, der giver den euforiserende effekt, som man generet forbinder med cannabis, og det er derfor ikke lovligt i Danmark.\nSådan kan du indtage CBD-olie\nDer kan være forskellige måder at indtage CBD-olie på. Det vil primært afhænge af, hvilken måde du vil foretrække at indtage olien på, men langt de fleste mennesker ynder at indtage CBD-olien oralt. Det vil være som dråber, der eventuelt kan tages i forbindelse med et måltid, som kapsler eller at indtage olien som damp gennem en e-cigaret. Det vil som regel være op til dig selv, hvordan du helst vil indtage CBD-olien, og du kan eventuelt prøve dig frem, så du finder den metode, der fungerer bedst for dig. Ligeså kan det være, at du skal eksperimentere med dosis. Effekten af CBD-olie kan nemlig variere fra person til person, og derfor er det også vigtigt at være tålmodig, når det kommer til at prøve et forløb med CBD-olie for første gang. Du kan derfor prøve dig frem, og når lindringen begynder at hjælpe, kan du køre videre med den dosis, du har fundet frem til.\nCBD-olie kan lindre ved forskellige lidelser\nHvis du lider af en kronisk sygdom, hvor CBD-olie kan have en smertelindrende effekt, kan det være værd at undersøge, om det måske er noget at afprøve. Det er nemlig blevet påvist, at CBD-olie kan have en smertelindrende effekt ved en lang række af forskellige lidelser. De mest omtalte er lindringer for kræftpatienter, patienter med sklerose og folk, der lider af svær gigt. I sådanne tilfælde kan CBD-olie være med til at lindre de smerter, som enten sygdommen eller behandlingen kan indbefatte, og derfor ses CBD-olie af mange også som et supplement til medicin og lignende. Der er mange holdninger til CBD-olie og brugen af cannabis til medicinske tilfælde i det hele taget, men man kan ikke komme uden om den smertelindrende effekt. Derfor er der også mange patienter, der benytter sig af muligheden, når de støder på en mulighed for at afprøve CBD-olie. Du skal som nævnt sætte sig grundigt ind i forholdende med cannabis-olie, hvis du også ønsker at se det an.


Pastaskaller med broccoli – Broccolifyldte skaller med pesto\nPastaskaller med broccoli\nLækre fyldte pastaskaller med broccoli, grøn pesto, champignon, hvide bønner og masser af smag. Lækker både som aftensmad eller tilbehørsret.\nFuld af grøntsager og protein.\nJeg har længe tænkt på, at jeg ville lave en grøn udgave med broccoli af denne lækre opskrift på fyldte pastaskaller med tomatsauce. Og det blev til den her lækre grønne pastaret – proppet med grøntsager og proteiner med hvide bønner.\nPastaskallerne kan både serveres som en ret i sig selv eller som tilbehør til andre små retter, sprøde simple salater eller flüte/brød.\nPastaskaller: Kog ikke pastaskallerne mere end 12-15 min. De skal være kogte, men ikke overkogte, da skallerne nemt vil revne og ikke kan bruges.\nKog lidt ekstra: Kog gerne lidt ekstra pastaskaller udover det antal, som du kan se passe til din ovnfaste stegepande. Så har du lidt ekstra skaller at arbejde med, da der altid vil være et par, som går i stykker undervejs.\nOvnfast pande: Det er vigtigt at du bruger en pande, som kan tåle at komme i ovnen.\nHvide bønner: De hvide bønner kan sagtens udelades eller erstattes med kikærter, linser eller andre bælgfrugter.\nBroccoli: Jeg har både brugt broccoli indeni de fyldte pastaskaller + i grøntsagsbunden sammen med de øvrige grøntsager. Men hvis du synes, at det bliver for meget broccoli, så kan du sagtens undlade broccoli i grøntsagsbunden.\nPastaskaller med broccoli.\nForberedelse: 30 min. –\tTilberedning: 20 min.\nLækre pastaskaller med broccoli og grøn pesto. Nem vegansk og vegetarisk aftensmad på broccolifyldte pastaskaller.\n1-2 tsk. chili, stødt eller flager\n150g. broccoli, finthakket\n150g. revet ost (evt. vegansk smelteost)\n2 tsk. basilikum, frisk eller stødt\n100g. brune champignon, finthakket i tern\n1/2 squash, finthakket i tern\n250g. broccoli, fintrevet\n240g. hvide bønne, kogte (svarer til 1 dåse)\n1/2-1 dåse kokosmælk (kan erstattes med havremælk mm)\nStart med at koge pastaskallerne i 12-15 minutter til de er bløde og færdigkogte (de må ikke få for meget, da de så går i stykker og ikke kan fyldes). Lad dem køle af herefter.\nI en blender eller minihakker tilsættes rå broccoli buketter. Blend dem til de er helt fintrevet. Hæld dem i en skål sammen med, revet ost, chili flager, grøn pesto, salt og friskkværnet peber. Rør det hele godt sammen og sæt til side på køkkenbordet.\nGrøntsagsbund: På en stor ovnfast pande (den skal kunne tåle at komme i ovnen) steges finthakket løg og hvidløg i lidt olie. Lad simre et minuts tid og tilsæt finthakkede champignon, spidskommen og basilikum. Tilsæt squash i små tern, finthakket broccoli og 3 spsk. grøn pesto. Lad stege på middel varme og så pestoen bliver godt fordelt som en tyk masse.\nTilsæt de kogte hvide bønner. Vend alle ingredienserne godt sammen, og tilsæt mere kokosmælk, havremælk eller vand, hvis du synes. Sluk for panden og lad den simre på eftervarmen imens pastaskallerne fyldes.\nFyld de kogte pastaskaller med det lækre ostefyld cirka 1 spsk. per pastaskal, og placer dem på panden på toppen af grøntsagsbunden. Vend åbningen opad. Tilsæt evt. lidt ekstra ost på toppen hvis du synes.\nBag panden i ovnen på 175ºC varmluft i cirka 20 min. til toppen er let gylden og osten er smeltet. Kan serveres helt som de er eller med en sprød salat, brød eller andre små retter.\nOpskrift på pastaskaller med broccoli.\nHer er nogle af ingredienserne til retten. Brune champignon, hvide bønner, løg, hvidløg, grøn pesto, broccoli og de flotte store pastaskaller.\nFørst starter jeg med at koge pastaskallerne og lave osteblandingen med pesto og finthakket broccoli.\nSå kan pastaskallerne nemlig køle af imens grøntsagsbunden laves, og på den måde er de afkølet, og meget nemmere at arbejde med, når skallerne skal fyldes.\nHerefter laver jeg bunden til retten. Til sidst fyldes de afkølede pastaskaller med osteblandingen. Fyld dem gerne godt og fordel alle skallerne med åbningen opad på panden.\nHer er grøntsagsfadet samlet og klar til at komme i ovnen i cirka 20 min.\nPastaret proppet med grøntsager og bønner.\nDer er virkelig knald på både grøntsager, bønner og pasta i den her ret. Selve bunden er lavet med mange grøntsager og de hvide bønner, så det kan måske se ud af for meget, inden de kommer på panden. Men grøntsagerne vil under stegning fylde langt mindre på panden. Dog vil anbefale at finde en stegepande med god plads (og som kan tåle at komme i ovnen.)\nServering: Jeg spiste de varm pastaskaller helt som de var med fyldet/saucen fra grøntsagsbunden. Men retten havde også gjort sig lækkert med en simpel sprød salat eller lækkert flüte/brød. Fx kan jeg anbefale en sprød og sund spidskålssalat eller den her friske avocado salat med syltede rødløg.\nMen de her pastaskaller med broccoli kan også nemt serveres til linsefrikadeller, til en flot ratatouille eller måske klassiske hasselback kartofler.\nJeg håber, at du kan bruge opskriften! Skriv endelig en kommentar nedenfor, hvis du har spørgsmål. Rigtig god fornøjelse ♡\nGiv opskriften på pastaskaller med broccoli her ↓


Maillister, IRC, fysiske møder (was: Re:[FORENING] Medlemsflugt)\nSubject: Maillister, IRC, fysiske møder (was: Re:[FORENING] Medlemsflugt)\nDate: Tue, 04 Jan 2005 22:09:56 +0100\nReferences: <creir7$k1f$1@www.sslug.dk> <Pine.LNX.4.44.0501042057070.18595-100000@amigos07.diku.dk><Pine.LNX.4.44.0501042057070.18595-100000@amigos07.diku.dk><cret10$mrt$1@www.sslug.dk> <cret10$mrt$1@www.sslug.dk><cretvo$tls$1@www.sslug.dk>\n> Men IRC egner sig selvfølgelig ikke til andet end små korte\n> spørgsmål. I retning af "Hvad er det nu for en fil jeg skal rette i\n> for at..."\nJeg vil nødigt sammenligne IRC og maillister.\nIRC svarer mere til et virtuelt 'medbring din maskine og vi ser på dine\nproblemer'-møde. Det giver bedre mulighed interaktivt at hjælpe. Hvis\nder er en der lige har tid til at afsætte et kvarters tid kan man,\nefter min erfaring, få løst problemer som ellers ville have taget\ndagevis af ping-pong via mail.\nDer er ikke så meget statisk vidensopsamling som på maillisterne, men\njeg ser ikke noget til hindring for at matche sandkassens møder\nfuldstændigt (som jeg har fået opfattelse af dem uden at have været\nDen primære forskel er at IRC måske i højere grad udelukker teknisk\nudfordrede personer mens fysiske møder udelukker geografisk udfordrede


Graffiti fjernelse København - Servicenordic.dk\nFå et uforpligtende tilbud - ring på\n70 60 54 00\nGraffiti fjernelse København\nSaltning af ejendomme\nRengøring af skraldespande\nGå til...FORSIDEGRAFFITIRENS Facadebeskyttelse Graffiti fjernelse København AbonnementsordningerALGERENS Algebehandling Fliserens TerrasserensRENGØRING Privat Rengøring København Erhvervsrengøring Ejendomsservice Saltning af ejendomme Rengøring af skraldespande Facaderens Graffitirens København Vinduespolering DampvaskFACADERENSMANDSKABOM OS VIDEN OMKONTAKT OS\nGraffiti får din ejendom til at se misvedligeholdt ud og har derfor en negativ indflydelse på både udseende og ejendomsværdi. Og når der først er blevet malet graffiti et sted, vil der som regel komme mere til, og det har altså ligeledes en selvforstærkende effekt. Derfor er der også kun gode grunde til at komme graffitien til livs så hurtigt som muligt.\nHos Service Nordic har vi mange års erfaring med graffiti fjernelse i København og omegn, og vores uddannede og dygtige mandskab besidder ekspertise og redskaber til at fjerne alle former for graffiti fra alle overflader. Vi hører selvfølgelig også gerne fra dig eller din virksomhed, hvis der er behov for graffiti fjernelse et sted i København.\nEffektiv graffiti fjernelse i København\nService Nordic er et serviceselskab, som udfører alle former for rengøring og facaderens som graffiti fjernelse i København og omegn. Hvis vi skal vælge to ord, som beskriver os bedst, er det kvalitet og ledelse.\nDet betyder blandt andet, at vi udelukkende ansætter kvalitetsbevidst mandskab, som stræber efter at skabe gode resultater for vores kunder med behov for graffiti fjernelse i Københavnsområdet. Vi anvender desuden professionelle redskaber til graffitirens, som sikrer et tilfredsstillende resultat, der samtidig er skånsomt for overfladen.\nVores erfaring med graffiti fjernelse i København er desuden med til at sikre, at du altid får den helt rette og mest effektive løsning – uanset om du skal have fjernet graffiti fra mursten, beton eller en helt anden overflade.\nPris på graffitifjernelse\nHos Service Nordic vil vi have glade kunder, der kommer tilbage. Derfor står vi selvfølgelig også altid klar til at yde en personlig kontakt og en service, som tager udgangspunkt i dine ønsker og behov. Ligeledes kan du altid kontakte os, når du skal have udført graffiti fjernelse et sted i København.\nVores opstartspris for fjernelse af graffiti starter på 999 kr for de første 4 kvadratmeter. Herefter vil prisen pr. kvadratmeter være 300 kr.\nServicenordic har 5 ud af 5 stjerner baseret på 8 anmeldelser.\nIndhent tilbud – eller aftal en abonnementsordning\nDu er velkommen til at kontakte os på telefon eller ved at udfylde kontaktformularen her på siden, hvis du ønsker et uforpligtende tilbud på graffiti fjernelse i København og omegn. Vi tilbyder også abonnementsordninger, hvis du har brug for regelmæssig graffitirens. Vi glæder os til at høre fra dig.\nFå et gratis uforpligtende tilbud »\nVi er der når der er brug for det! Vi er altid klar til at høre omkring dit kommende projekt. Tag endelig kontakt til Service Nordic så tager vi en uforpligtende snak omkring dine behov og ønsker.\nTag endelig kontakt, så tager vi en uforpligtende snak omkring dine behov og ønsker. Hos Service Nordic tilbyder vi følgende:\nHos Service Nordic udfører vi alle former for et bredt udvalg af ydelser, for både private og erhvervsdrivende i København. Vores medarbejdere er veluddannet til at hjælpe dig, alt inden for det valgte område.\n© SERVICE NORDIC – CVR: 39103680 IVS


Danmarks Naturfredningsforening har indtil videre fået 100.000 underskrifter mod byggeri ved kysterne, og det sender et klart signal til politikerne, mener foreningen.\nFredag d. 21. august 2015, kl. 10.09\nDanskerne vil ikke have byggeri på de danske kyster.\nDet konkluderer Danmarks Naturfredningsforening, der foreløbig har indsamlet 100.000 underskrifter mod Venstres landdistriktsudspil, som åbner op for mere kystnært byggeri.\n»100.000 underskrifter på, at vi skal redde de danske kyster, det er jo en helt overvældende opbakning. Det bekræfter mig i, at vi har befolkningen bag os, når vi siger, at det er forkert at røre ved den helt særlige danske værdi, som er de frie, ubebyggede kyster,« siger naturfredningsforeningens præsident, Ella Maria Bisschop-Larsen.\nHun opfordrer de danske politikere til at lytte til folkets røst.\n»Jeg er af den opfattelse, at de politikere, der lytter, måske også er dem, der kan vinde næste valg. For når så mange skriver under på, at vi gerne vil bevare de frie kyster, skal politikerne åbne ørerne og lytte efter,« siger præsidenten, der understreger, at ønsket om at bevare de uberørte kyster ikke blot handler om æstetik.\n»Det er stort set den eneste vilde natur, vi har tilbage i Danmark, og det er det, som vi i generationer har formået at passe på ved at være enige om, at vi i Danmark holder de første 300 meter fra vandet fri af bebyggelse. De lange strækninger med frie ubebyggede kyster, hvor vi alle samme har adgang og kan færdes, skal fastholdes,« fastslår Ella Maria Bisschop-Larsen.\nDanmarks Naturfredningsforening regner med at aflevere de 100.000 underskrifter til Folketingets politikere så hurtigt som muligt.


Kari Traa, Tveband Fleece, dame, taffy fra Kari Traa ← Fri Fragt\nKari Traa, Tveband Fleece, dame, taffy fakta:\nNavn: Kari Traa, Tveband Fleece, dame, taffy\nBestil Kari Traa, Tveband Fleece, dame, taffy fra Kari Traa i dag til kun kr. 399.00 - så sendes den direkte til dig.\nKari Traa, Tveband Fleece, dame, taffy til din ferie\nKari Traa, Tveband Fleece, dame, taffy ligger på hylden i det store sortiment der er i den godt sælgende kategori Fleecetrøjer, skitrøjer og skipullies til damer. Du bliver ved købet også tildelt lovpligtige 14 dages returret der sikrer dig, hvis du mod forventning skulle fortryde købet af din vare. Fun fact er at de fleste shoppere i Danmark køber Kari Traa, Tveband Fleece, dame, taffy fra den meget brugte forhandler AktivVinter.dk, der altid har et stort udvalg af populære varer. Her i online shoppens kæmpe udvalg er der helt sikkert noget for dig, det kan jo passende være denne vare. Når du handler online er priserne mere attraktive end i butikkerne- når webshoppen sparer de penge som en almindelig butik bruger, så kommer det dig til gode.\nKari Traa, Tveband Fleece, dame, taffy og fordelene ved at købe online\nAlle de tilfælde, hvor online webshops frister dig til at købe varer, får du andre fordele, som du ikke nødvendigvis får i fysiske butikker. Du får med dine varer 14 dages returret. når du har handlet dine varer, en del shops efterhånden giver endnu mere og nogle giver endda et helt års returret. At handle online giver dig også en anden fordel, som er et stort udvalg, og det giver en god gennemsigtighed på priserne, når man kan se de forskellige shops priser med det samme. Og du kan endda gøre det i løbet af nul-komma-fem med din smartphone eller tablet. Den helt stort fordel ved købe produkterne online er at slippe for, at bære alle varerne fra butikkens hylder hele vejen gennem butikken og hjem til dig selv. Når du har købt dine varer, sendes de til din adresse, medmindre du vælger at få dem sendt til din arbejdsadresse, og få den løsning, der passer bedst for dig. Du kan også springe en lang kø ved kassen over køer er en saga blot, her er det direkte til kassen og betale med det samme, så er det aldrig mere ubehaget ved at stå alt for tæt i en kø til kassen.\nVær den første til at anmelde “Kari Traa, Tveband Fleece, dame, taffy” Annuller svar


Indsigt: Lejerne snydes igen\nDet er med stor forundring, jeg følger Landstingets samling og planer for det grønlandske samfunds fremtid.\nJeg har i Danmark set mange smarte måder at flytte penge fra borgernes lommer over i statskassen. Her tænker jeg først og fremmest på de mindre bemidlede og mellemgrupperne, for de er jo de fleste i alle samfund.\nSamtidig kan disse grupper ikke gemme deres penge, som de rige kan i fonde, aktieselskaber, anpartsselskaber, på udenlandske bankkonti eller hvad ved jeg. Alle sammen steder hvortil pengene kan flyttes, så det offentlige ikke kan få nogen større del i dem.\nLandstinget består jo af kloge mennesker, så de spilder ikke deres tid på de rige, men de er fantastisk kreative, når det drejer sig om at få penge fra den del af befolkningen, som ikke kan gemme deres penge.\nHvordan gør man så det, man tager nogle boliger, som man for mange år siden, fik overdraget fra koloniherren den danske stat, kvit og frit, måske for et symbolsk beløb på én krone. Men nu var de jo også gamle, og lejerne havde jo gennem husleje betalt dem, så det var jo en billig gave for koloniherren.\nSamtidig var der jo den fordel ved gaven, at lejerne fortsat betalte. Så man kan sige, at man fik et godt kapitalafkast. Penge der kunne bruges til at løse boligproblemerne for de kommende generationer. Gik det så sådan ?\nEr bolig problemet løst? Det kan man vel næppe sige, når man ser på boligkøerne rundt om i landet. En kø som deltagerne, hvert år må betale for at stå på (INIs gebyr for at administrere boligkøen), hvis de i løbet af 4-15 år skal gøre sig håb om at få anvist en bolig.\nHvad gør man så, jo de kloge mennesker i Landstinget barsler med en ny idé en "boligreform", det må da løse problemet.\nEn "boligreform", der medfører, at kapitalafkastet på de tidligere omtalte koloniherreejede boliger (nu hjemmestyreejede boliger), der gennem husleje i mellemtiden er betalt, endnu engang må stå for skud. Disse nu 40-50 år gamle boliger får fastsat en opførelsespris på 7000 per kvadratmeter, selv om koloniherren i sin tid sikkert kun har betalt 500-1500 per kvadratmeter. Hvad ved jeg? - men de har ikke kostet de nuværende ejere noget.\nOmlægningen giver noget i kassen til boligejerne såvel private som offentlige.\nHos os, der slipper billigt med 25 procent i stigning, giver det 8.840 kroner per år. Med skat betyder det en ekstra udgift på 15.508 kroner. Samtidig mister vi tre gange boligbørnetilskud. Efter den gamle husleje i alt 10.659 kroner. Med skat skal der altså tjenes 18.700 kroner for at betale den udgift.\nDet betyder, at der skal tjenes 34.208 kroner ekstra i 2002, for bare at bevare reallønnen fra 2001.\nHvad bliver merindtægten for det offentlige på landsplan? Eller ender det med, at administrationen æder det hele op.\nDa jeg henvendte mig på kommunen i august for at få oplysninger om den nye boligsikring, fik jeg at vide, at papirer og oplysninger ville være tilgængelige december 2001. Ansøgningsskemaerne er nu fremkommet uden vejledninger, så man kan ikke se, om man er berettiget, og eventuelt hvor meget man kan få.\nMen, vil nogen sige, boligerne er da blevet vedligeholdt. Ja men det har lejerne betalt gennem deres husleje. Samtidig må man sige, at vedligeholdelsen er det så som så med, når man ser rundt omkring i byer og bygder.\nKun de steder, hvor man på grund af manglende løbende vedligeholdelse har måttet foretage totalrenovering, fremstår de gamle boligblokke rimelige, men det har lejerne bagefter også måtte betale for gennem huslejen.\nHvorfor er vedligeholdelsen så mangelfuld ?- Det er den, fordi der er store restancer, det folk betaler til vedligeholdelse bruges til andre løbende udgifter. Så man betaler altså for noget, man ikke får.\nI følge INIs revisionschef var restancerne i lejebyggeriet per august 2001 34 millioner kroner. Med de varslede prisstigninger i den ældre boligmasse bliver de nok ikke mindre, men så får folk kun ét brev, før lejemålet opsiges, hvis den fulde restance ikke betales efterfølgende.\nHvad med den indre vedligeholdelse. I gamle dage opsparede man, så man kunne få malet hver 3. til 4. år. I øjeblikket skal man have boet seks år for at kunne flytte uden de store udgifter til maling og tapetsering.\nMed det nye forslag fralægger ejeren sig dette ansvar. Gennem forordningen pålægges lejeren at forestå maling og gulvlakering og selv dække udgifterne. Det vil nogen gøre, men hvad med dem der ikke gør det. Bliver de så også sagt op. Så kan de, der står på ventelisterne, glæde sig. Spørgsmålet er så om disse har råd til at betale. De får nemlig en gammel nedslidt og dårlig vedligeholdt bolig med natrenovation.\nMan fristes til at ønske man boede i Østtyskland før murens fald. Der beregnedes huslejen til 10-15% af indkomsten, og folk skulle ikke tigge og belaste sig selv og det offentlige med ansøgninger om boligsikring.


Om Hørecenter Århus - Din lokale høreklinik!\nHørecenter Århus – Din lokale høreklinik\nHørecenter Århus startede 1/9-1994 som Danmarks første private speciallægeklinik for høreapparatbehandling.\nVi er uddannede på de store universitetsafdelinger\nSammenlagt har vi over 50 års erfaring fra såvel offentlig som privat behandling af høreproblemer\nVi fører kun de største og mest anerkendte mærker\nVi lever af en professionel og venlig service – og glade kunder\nEn grundig og faglig rådgivning er en selvfølge\nGratis undersøgelse og afprøvning . Hvis du ikke synes det fungerer , så afleverer du apparaterne. Helt uden omkostning for dig !\nDa vi har egen ørelæge skal du ikke vente andre steder på at få en henvisning .\nDu får det hele klaret samme sted\nHos Hørecenter Århus og Ebeltoft er du i trygge hænder.\nVi ved godt at der er mange, der ikke kan komme til os – derfor kommer vi til dig .\nDerfor tilbyder vi at komme til dig. Vi klarer det hele i dit hjem !\nRing på 70 82 82 00 , så laver vi en aftale hvor vi kommer hjem til dig og ordner det hele .\nHørecenter Århus ApS\nTlf: 70 82 82 00\nAlle 3 /Medarbejdere 3\nHørespecialist Kenneth K.\nØrelæge Arne Eike\nHørecenter Ebeltoft ApS\nVil du hellere, at vi ringer dig op?


Spgsm. nr. 670 af 10. april 2015 om oversendelse af justitsminister Mette Frederiksens talepapir til samrådsspgsm. V. Svar den 15. april 2015. – Vidensbanken om kønsidentitet\nKontakt via e-mail: Tina Thranesen * Antal besøg siden starten den 26. oktober 2000: 1.871.989 * Antal forekomster: 3.464 * Opdateret den 1. marts 2021\nSpgsm. nr. 670 af 10. april 2015 om oversendelse af justitsminister Mette Frederiksens talepapir til samrådsspgsm. V. Svar den 15. april 2015.\nVist 37 gange.\nRetsudvalget udbad sig via spørgsmål nr. 670 – Alm. del 2014-15 – om at få oversendt talepapiret, som justitsminister, Mette Frederiksen anvendte ved besvarelsen af samrådsspørgsmål V, hvilket skete den 15. april 2015\nEt talepapir er ministerens manuskript til den mundtlige besvarelse af et samrådsspørgsmål. Bemærk, at det rent juridisk er det, som ministeren udtalte, som er gældende, selv om der måtte hvis der skulle stå noget andet i talepapiret.\nMinisteren bedes sende udvalget sit talepapir fra samrådet den 10. april 2015 vedrørende bekæmpelse af hadforbrydelser, jf. REU alm. del – samrådsspørgsmål V.\nHermed sendes besvarelse af spørgsmål nr. 670 (Alm. del), som Folketingets Retsudvalg har stillet til justitsministeren den 10. april 2015.\ntil brug for besvarelsen af samrådsspørgsmål V\nfra Folketingets Retsudvalg (Alm. del) den 10. april 2015, kl. 10.00\n”Ministeren bedes redegøre for den samlede indsats til bekæmpelse af hadforbrydelser, herunder særligt indsatsen hos PET og politiet.\nMinisteren bedes desuden redegøre for, om regeringen ser en udvikling, som kræver yderligere politiske initiativer, samt hvilke initiativer regeringen i så fald vil tage.”\n[Fælles samråd med ministeren for børn, ligestilling, integration og sociale forhold. Det er aftalt, at justitsministeren indleder.]\n1. Hadforbrydelser er et meget rammende ord for det, som dette samråd handler om: Forbrydelser drevet af had. Forbrydelser drevet af manglende forståelse, manglende accept af forskellighed og manglende vilje til at omgås hinanden i respekt.\nHadforbrydelser er ikke kun forbrydelser, der rammer den enkelte, men også selve det værdigrundlag, vores samfund bygger på: centrale værdier om frihed og ligeværd.\nDerfor er det et meget vigtigt emne, som vi skal drøfte i dag. For det handler om nogle helt fundamentale principper i vores samfund og vores måde at omgås hinanden på.\n2. Vi skal have et samfund, hvor man kan færdes trygt og sikkert uden at behøve at frygte overgreb på grund af sin etnicitet, tro, seksuelle eller politiske orientering. Det skal vi værne om. Det skal vi insistere på.\nOg derfor er indsatsen mod hadforbrydelser helt afgørende. Det gælder den tidlige, forebyggende indsats. Men det gælder selvfølgelig også den retshåndhævende indsats.\nJeg vil starte med at sige noget om den retshåndhævende indsats, der hører under mit ministerområde. Derefter vil ministeren for børn, ligestilling, integration og sociale forhold komme nærmere ind på den tidlige, forebyggende indsats.\n[Den lovgivningsmæssige ramme]\n3. Jeg vil indledningsvis understrege, at lovgivningen på området sådan set er fuldstændig klar.\nVi har regler i straffeloven, der kriminaliserer vold, trusler og hærværk mv.\nOg vi har en regel, som fastslår, at det ved fastsættelsen af en straf i almindelighed skal betragtes som en skærpende omstændighed, hvis forbrydelsen har baggrund i andres etniske oprindelse eller tro eller lignende.\nDerudover har vi som bekendt en selvstændig racismeparagraf. Efter den bestemmelse kan man straffes for at fremsætte udtalelser, hvorved man truer, forhåner eller nedværdiger en persongruppe på grund af deres race, hudfarve, nationale eller etniske oprindelse eller tro.\nBetingelsen er, at man har fremsat udtalelsen offentligt eller med forsæt til udbredelse i en videre kreds.\n[Politiets og anklagemyndighedens indsats]\n4. Rigsadvokaten har fastsat detaljerede retningslinjer for, hvordan politiet og anklagemyndigheden skal behandle sager om racisme og hadforbrydelser.\nDet er retningslinjer, der løbende arbejdes med. Og fremover vil retningslinjerne indeholde et særligt afsnit rettet mod politiet om de forhold, som politiet skal være opmærksomme på i forbindelse med efterforskningen af sager om hadforbrydelser.\nDerudover har anklagemyndigheden en ordning, som bl.a. indebærer, at Rigsadvokaten skal have forelagt alle sager, hvor politikredsene har rejst sigtelse for overtrædelse af racismeparagraffen. Det er herefter Rigsadvokaten, som beslutter, om der skal rejses tiltale i sagerne.\nHerved får den overordnede anklagemyndighed bl.a. mulighed for at følge behandlingen af sagerne tæt.\n5. Bekæmpelse af hadforbrydelser er desuden en del af den obligatoriske undervisning på politiets grunduddannelse på politiskolen.\nDerudover udbydes en efteruddannelse om hadforbrydelser, som primært henvender sig til politipersonalet i politiets beredskab, lokalpoliti og efterforskningsenheder.\nPå uddannelsen er der bl.a. fokus på at sikre, at politiet har den nødvendige viden og de nødvendige redskaber til at efterforske og håndtere hadforbrydelser.\nDet er med til at understrege, at vores politifolk skal kunne behandle sager om hadforbrydelser på et højt fagligt niveau.\n6. Jeg er også bekendt med, at politiet deltager i forskellige forebyggende projekter på området.\nJeg ved f.eks., at Københavns Politi er en del af projektet ”Stemplet – bekæmp fordomme i KBH”, som bl.a. har til formål at tilvejebringe oplysninger om, hvor, hvornår og mod hvem diskrimination og hadforbrydelser sker.\nDer er altså tale om et område, hvor politiet har stor fokus og på flere punkter yder en aktiv indsats.\nDertil kommer, at Rigspolitiet har besluttet at styrke dansk politis indsats mod hadforbrydelser yderligere. Det vil jeg vende tilbage til om lidt.\n7. Omfanget og karakteren af kriminelle forhold med mulig ekstremistisk baggrund er igennem flere år blevet kortlagt i de årlige såkaldte RACI-rapporter. Det er PET, der har stået for det.\nOpgørelsen for 2013 blev offentliggjort her i februar måned og er også oversendt til Retsudvalget.\nOg ja, det er noget tid siden, at vi trådte ud af 2013. Der har været røster fremme, der har indikeret, at det er udtryk for, at området ikke er prioriteret. At der ikke er fokus.\nDet er ikke rigtigt. Området er – og skal være – i fokus.\nDet forhold, at afrapporteringen ikke er foretaget, er ikke ensbetydende med, at der ikke sættes ind over for denne type forbrydelser.\nJeg er helt enig i, at de årlige redegørelser er vigtige. De giver os basis for at vurdere udviklingen og tendenser. Derfor ser jeg også gerne, at de foreligger så hurtigt, som det er muligt.\n[RACI-rapporten for 2013]\n8. Kigger man på opgørelsen for 2013, så kan man se på uviklingen over de senere år, at antallet af forhold er faldet fra 2009 til 2013. Og fra 2011 til 2013 er faldet på ca. 36 procent. De tal er selvfølgelig positive.\nI 2013 var der i politikredsene i alt 189 forhold, som PET har vurderet til at være ekstremistisk motiverede. Det er naturligvis 189 forhold for meget.\nHerudover er der 56 forhold, som er vurderet til at have et tvivlsomt ekstremistisk motiv. Det kan f.eks. være tilfælde, hvor der er malet et hagekors på en bygning, men hvor det ikke med sikkerhed kan siges, om der er tale om drengestreger eller hærværk med et ekstremistisk motiv.\nSelvom antallet af forhold er faldet, så betyder det ikke, at vi fremover vil have mindre fokus på hadforbrydelser. For vi må også være ærlige over for os selv og sige, at der jo er et mørketal.\n[Styrkelse af politiets indsats mod hadforbrydelser]\n9. Som jeg nævnte før, har Rigspolitiet besluttet at intensivere dansk politis indsats mod hadforbrydelser.\nBl.a. forventer Rigspolitiet umiddelbart at etablere en egentlig monitoreringsordning på området på samme måde som på andre, særligt prioriterede kriminalitetsområder.\nEn monitoreringsordning vil bl.a. have til formål at tilvejebringe endnu mere viden om problemets omfang og udvikling og at styrke håndteringen af sagerne.\nSom led i beslutningen om at styrke politiets indsats mod hadforbrydelser er det også besluttet at placere udarbejdelsen af RACI-rapporterne i Rigspolitiet.\nDet vil naturligvis fortsat være en opgave for PET at holde øje med de ekstremistiske miljøer i Danmark. Men fremover vil det være Rigspolitiets politiområde – og ikke PET – som står for at udarbejde RACI-rapporten.\nOg det er Rigspolitiets ambition fremover at lave en mere omfattende og grundig afrapportering vedrørende hadforbrydelser.\nSom sagt forventer Rigspolitiet at etablere en helt ny monitorerings- og indberetningsordning på området. Det vil være med til at sikre et så validt og dækkende datagrundlag som muligt.\nDet vil dog først kunne være på plads i løbet af 2015. Det giver selvsagt nogle udfordringer i forhold til 2014.\nJeg har forstået på Rigspolitiet, at det – henset til ændringerne i måden at indsamle data på – næppe vil være praktisk muligt at udarbejde en rapport for 2014, som giver et retvisende billede af udbredelsen af hadforbrydelser.\nMen for fremtiden forventer Rigspolitiet, at RACI-rapporten vil kunne offentliggøres i det efterfølgende års 1. halvår, således at rapporten for 2015 – i det nye format – forventes at foreligge i løbet af 1. halvår 2016.\n10. Som sagt har vi allerede en række regler på området, som skal sikre et værn mod hadforbrydelser. Og jeg ser umiddelbart ikke behov for at ændre på reglerne eller at indføre nye regler.\nDet, det for mig at se handler om, er at have et stærkt fokus på denne form for forbrydelser.\nDet er vigtigt, at vi taler om det. At vi siger fra, når vi oplever nogen give udtryk for sådanne nedladende holdninger over for andre.\nDet er vigtigt, at man anmelder forholdene. At man kan regne med at blive taget alvorligt. At politiet ved, hvordan sådanne forhold skal håndteres. At offeret bliver behandlet med respekt og forståelse for en svær situation.\nOg det er vigtigt, at politi og anklagemyndighed får afdækket, om der er tale om en hadforbrydelse. Og at det i givet fald bliver fremført over for retten, så det kan indgå i straffen.\nFolketingets journal vedrørende spørgsmået.\nTalepapiret fra justitsminister, Mette Frederiksen i pdf-format hos Folketinget.\nUdgivet i: KategorierHadforbrydelserSøgeord: TagsDiskrimination, Hadforbrydelser, Mette Frederiksen, Pernille Skipper, RACI-rapport, Retsudvalget, REU, Rigsadvokaten, Rigsadvokatmeddelelse nr. 2/2011, Samrådsspørgsmål V, Stemplet – bekæmp fordomme i Kbh, Straffeloven


Eksperter i vinduer i Odense, Syddanmark – de 15 bedste eksperter. | Houzz\nEksperter i vinduer i Odense, Syddanmark.\nEn glarmester – hvad skulle vi gøre uden en glarmester? Udskiftning af vinduer i Odense, Syddanmark kan være en udfordring for selv den mest erfarne gør-det-selv mand, så Gudskelov at der findes fagfolk til montering af vinduer! Skal du have nye vinduer eller blot skiftet glasset i de eksisterende rammer, så få professionel hjælp til selve isætning af vinduer. Du kan sikkert klare meget forarbejde selv: Fjerne de gamle vinduer eller ruder, og klargøre åbningen til vinduet…men nye vinduer er dyre, så lad fagfolk klare resten.